(ภาพยนตร์นี้เป็นเรื่องแต่ง สร้างเพื่อมอบความบันเทิง)
(ชื่อ ตัวละคร และสถานที่ เป็นจินตนาการของผู้แต่ง)
(ฉากและเหตุการณ์รถไฟมุมไบ ถูกสร้างเสริมเติมแต่ง)
(รถไฟมุมไบหมายเลข 1 มีประสิทธิภาพ และมีมาตรฐานความปลอดภัยสูงสุด)
(เหตุการณ์ที่เกี่ยวกับ บริษัทรถไฟมุมไบ)
(ถูกสร้างขึ้น และไม่เกี่ยวกับเรื่องจริง)
(ไม่มีสัตว์ถูกทำร้ายในการถ่ายทำ)
(วัว มด ม้า เสือชีตาห์เป็นหุ่นจำลอง สร้างโดยคอมพิวเตอร์)
(ด้วยรักและขอบคุณ สัญชัย ดูตต์)
(พรมแดนอินเดีย)
แม่
(หลายเดือนต่อมา)
ไปซะ
จูจู
- แม่ - จูจู
แม่
จูจู
พระองค์
หายนะมาเยือนหมู่บ้านเรา
โปรดช่วยเราด้วย
ช่วยเราจากมหันตภัยนี้
หากท่านมีจริง
ท่านต้องช่วยพวกเรา
ท่านต้องแสดงให้เห็น
ว่าท่านไม่ใช่แค่รูปปั้นเคารพบูชา
ท่าน
- ผู้มาโปรด - ผู้มาโปรด
ฉันเป็นใคร
เมื่อผมโตขึ้น ผมจะตามหา
ว่าท่านคือใคร
นี่เป็นคำสัญญาจากผม
(สามสิบปีต่อมา)
(เวลา 06.30 น. มุมไบ)
- เด็กทารก - ไม่ใช่จ้ะ
ระเบิด
(กัลกิ แม่สาวสวย)
เริ่มกันเลยไหม
ให้เครื่องดนตรีมา
ตอนนี้เลย
(ชันวี นักแต่งเพลง)
ฉันเข้ามาแล้ว
(เฮเลน่า สาวเก่งคอม)
นี่มันก็สายแล้วนะ สำหรับการสอบ
(เชื่อมต่อ)
(มุมไบ)
- เกิดอะไรขึ้น - อุบัติเหตุครับ
เริ่มสอบในอีก 20 นาที
รถไฟ
จกาลา หนึ่งคนค่ะ
ยี่สิบรูปีครับ
ฉันไม่มี
คนต่อไป
- แต่ว่า… - คนต่อไป
- นั่งรถไฟครั้งแรกเหรอ - ค่ะ
จกาลา สองคนค่ะ
- แต่ว่า… - มาเร็ว
(ลักษมี คุณแม่)
(อีรัม คุณหมอ)
พร้อมแล้วหัวหน้า
(อุโมงค์)
กัปตันอภิชีต
(บริษัทรถไฟมุมไบ)
เกิดอะไรขึ้น
บูม
สวัสดีรถไฟ
(บริษัทรถไฟมุมไบ)
- เกิดอะไรขึ้น - ดูสิคะท่าน
สวัสดี
กัปตันอภิชีต
โปรดฟัง
- รถไฟหมายเลข 00381… - หมอบลงไป
จากวรโสวามุ่งหน้าไปฆาตโกปร
ถูกจี้แล้ว
นั่งลง
อย่าตกใจ
ผมเป็นตำรวจ
- ปล่อยเธอไป - วางปืนลง
นี่
วางปืน ไม่งั้นเธอตาย
ลุงจะทำอะไร
นั่งลง
หูหนวกเหรอ
หยุดตรงนั้น อย่าเข้ามา
ลุง หยุด
ลุงเหรอ
ฉันแก่ขนาดนั้นเลยเหรอ
นายสิแก่
ผู้โดยสารทุกท่าน
(กัปตัน)
ผมเป็นกัปตันคนใหม่
ยินดีรับใช้
แต่ถ้าคุณพยายามทำตัวเป็นฮีโร่
แบบตำรวจแก่คนนี้ละก็…
บ้าจริง ไอออกมาได้
วายร้ายในตัวผมก็จะตื่น
และพอผมกลายเป็นวายร้าย
ฮีโร่ที่ไหนก็ไม่รอด
นายรักใครที่สุดในโลก
แม่
โอ้
น่ารักจัง
แม่จ๋า
แม่นายอายุเท่าไหร่ล่ะ
- ห้าสิบห้า - มีใครอายุเท่าแม่เขาบ้าง
มีไหม ห้าสิบห้า เยี่ยมเลย
คุณแม่เยอะเลย
ลองนึกว่าคนที่สวมผ้าคลุม เป็นแม่นายสิ
ลองนึกดู
สวัสดีครับคุณ
คุณคะ
ขอให้ได้ขึ้นสวรรค์
คุณ อนิล ถ้าคุณห่วง 376 ชีวิตนี้
งั้นก็พาคนในรัฐบาลของคุณ
ที่มีอำนาจพอจะต่อรองกับผม
คนที่คุยสนุกน่ะ
มีผู้หญิงถูกยิงในรถไฟมุมไบ
คลิปการถูกฆ่าอย่างเหี้ยมโหด
เป็นกระแสในอินเดีย
นรมาดา ไร หัวหน้าหน่วยฟอร์ซวัน
ถูกมอบหมายให้มาเจรจา กับกลุ่มคนที่จี้รถไฟ
เยี่ยม
สวัสดีคุณนรมาดา
ผลงานดีนี่
สิบปี เจรจาช่วยตัวประกันมาเจ็ดครั้ง
และสำเร็จทุกครั้งด้วย
คุณรู้เกี่ยวกับฉันเยอะเลย บอกเรื่ององค์กรของคุณบ้างสิ
องค์กรเหรอ
นรมาดา ผมทำงานให้องค์กร
ที่โดนหลอกซ้ำแล้วซ้ำเล่า
มีชื่อไหม
"ประชาชนอินเดีย"
หมายความว่าไง
หมายความว่ามันไม่มีอะไรเปลี่ยนแปลง
ไม่มีเลย
ผมโหวตให้คนใหม่ซ้ำๆ
อยู่ด้วยความหวัง
แต่ไม่มีอะไรเปลี่ยน
ไม่มีเลย
งั้นก็ไปลงนรกให้หมด
ผมไม่ต้องการใครทั้งนั้น
ผมจะทำสิ่งที่ต้องทำ
และการจี้ครั้งนี้ถือเป็นการเริ่มต้น
เอาละ ใจเย็นก่อน
บอกมาว่าคุณต้องการอะไร
ผมต้องการตัวอาเลีย บาตต์
แต่เธอยังอายุน้อยเกินไป
- จริงไหม - ใช่
ครับ
- ร้องเพลงให้ผมฟังหน่อย - อะไรนะ
เสียงตะโกนมันทำผมหมดอารมณ์
เอาเลย
ร้อง "เพลงไม่สบายใจ"
สักท่อนสองท่อน
ได้โปรด
ทำให้ฉันไม่สบายใจ
- อย่าไปไหน - อย่าไปไหน
นรมาดา เพลงนี้ยาวห้านาที สิบสี่วินาที
พอเพลงจบ
รัฐมนตรีเกษตรต้องอยู่กับคุณแล้ว
ฉันพาเขามาที่นี่ ในห้านาทีไม่ได้หรอก ไม่มีทาง
ใช่ เขาคงวุ่นอยู่
แต่จำไว้ หลังจากเพลงจบ
ทุกหนึ่งนาที ตัวประกันจะ…
ทำให้ฉันไม่สบายใจ
อย่าไปไหน
เห็นแก่ฉัน
กลับมาหาฉัน
ทำให้ฉันไม่สบายใจ
อย่าไปไหน
เห็นแก่ฉัน
กลับมาหาฉัน
ปิดซะ ใช่เวลามาฟังเพลงเหรอ
ท่านครับ เราต้องไปถึงก่อนเพลงจบ
ผมดูเวลาอยู่
ผมเป็นรัฐมนตรี
ใครให้ผมมาที่นี่ คุณหรือเปล่า
ฉันเองค่ะ
เรียกผมมาทำไม
จะตะโกนด่าฉันยังไงก็เอาเลยค่ะ
แต่จะทำใส่เขาไม่ได้ อีกแค่ 14 วินาที
จะให้เรียกพวกนั้นว่า "คุณ" เหรอ
ถ้าจำเป็นก็ต้องทำค่ะ
พูดให้เขาโกรธ
เขาก็อาจจะยิงคน
และถ้าเป็นแบบนั้น
คุณอาจจะมีปัญหาเรื่องคะแนนเสียง ในการเลือกตั้งครั้งหน้า
อะไรนะ
กลับมาหาฉัน
ผมเป็นรัฐมนตรีเกษตร มุรลี ดัสพูดอยู่
บอกมา ให้ผมช่วยอะไรได้บ้าง
ไม่ต้องเป็นทางการ ท่านรัฐมนตรี
ผมถามคำถามสนุกๆ กับคุณ
คุณมีโอกาสช่วยพวกเขา ถ้าคุณตอบถูก
- ตกลงไหม - ผมไม่ค่อยเก่งเรื่องนี้เท่าไหร่
ทุกอย่างที่ผมเรียนรู้มา ก็เพราะประชาชน
ไม่ต้องห่วง
คำถามเกี่ยวกับหน่วยงานคุณ
โอเค ได้เลย
ตัวเลข 10281
โอเค
คำถามล่ะ
นั่นแหละคำถาม
ตัวเลข 10281
พอจะนึกออกไหม
ผมเป็นรัฐมนตรีเกษตร
คุณควรไปคุยกับรัฐมนตรีคลังนะ
ไม่ต้องห่วง
เล่นอีกสักเพลง
ให้ผมพาเขามาสิ
ไม่ อยู่ตรงนั้นแหละ
ปีที่ผ่านมา ช่วงคุณคุมกระทรวง
มีชาวนา 10,281 คนฆ่าตัวตาย
หนึ่งหมื่น สองร้อย แปดสิบเอ็ดคน
แย่จริงๆ
คุณไม่ได้ช่วยชาวนาพวกนั้น
และก็ช่วยชีวิตตัวประกัน ทั้ง 376 คนนี้ไม่ได้
คุณครับ ให้โอกาสผมอีกสักครั้ง
ได้
ชาวนาอยากได้รถไถ
และคนรวยอยากได้รถเบนซ์
พวกเขาไปขอกู้ธนาคาร
ใครจะได้กู้ในอัตราดอกเบี้ยต่ำ
ปล่อยผู้โดยสาร 376 คนมาเถอะ
อัตราดอกเบี้ยของรถเบนซ์
สูงกว่าของรถไถ
ผิดแล้วท่านรัฐมนตรี
อัตราดอกเบี้ยของรถไถ คือ 13 เปอร์เซ็นต์
ส่วนรถเบนซ์คือ แปดเปอร์เซ็นต์
ประเทศนี้มันเป็นแบบนี้แหละ
มันต้องมีทางอื่น นอกจากถามคำถามผมสิ
แน่นอน
มีปากกาไหม
ไม่มี
งั้นไปหามา
- เขียนว่า - ว่าไง
เขียนไปว่า สี่แสนเก้าล้าน
เจ็ดแสนหนึ่งหมื่นสามพัน ห้าร้อยหกสิบหกรูปี
เท่านั้น
ถ้าคุณอยากได้ไม่กี่สิบล้าน ผมจะไปคุยกับนายกรัฐมนตรีให้
แต่เราจะจ่ายสี่แสนล้านยังไง
ใช่สิ
รู้แล้ว ไปขอกลุ่มธุรกิจ หรือนักธุรกิจสิ
เราช่วยนักธุรกิจที่ประสบปัญหา
แต่นักธุรกิจไหนจะช่วยเราล่ะ
พวกเขาทำแน่
ทำแน่ครับ
คุณช่วยพวกเขามาหลายครั้ง
พวกเขาต้องช่วยคุณกลับแน่
ภายในสิบนาที นักธุรกิจใหญ่จะโทรมา
รับสายด้วยล่ะ
อาเลีย
เธอโทรให้ฉันหน่อย
ได้ไหม
(อาเลียโทรเข้า)
ผมเจอกับคุณมุกุนด์ เมโนน ผู้บริหารสูงสุดของเมือง
เมื่อไม่กี่วันก่อน
เขานิสัยดีมาก
โรงงานทองแดงอายุศ เป็นโครงการในฝันของผม
ไม่ว่าคุณจะเป็นใคร…
ผมจะสร้างงานให้คน 57,000 คน
มีครอบครัวได้รับผลประโยชน์เป็นแสน
ผมจะสร้างโรงเรียน วิทยาลัย โรงพยาบาล
หมู่บ้านนี้จะเติบโตขึ้นเป็นเมือง
แต่สามีคุณไม่เข้าใจ
ผมอยากให้คุณออกไป
เขาอายุน้อย
แต่ก็ดื้อดึง
ถ้าผมเซ็น
มันจะกลายเป็นสถานที่ ที่อันตรายที่สุดในโลก
ถ้ามาสร้างโรงงานคุณที่นี่
สภาพน้ำและอากาศจะกลายเป็นพิษ
ภัยพิบัติโภปาลก็แย่พอแล้วนะ
ขอยา
เวลาฉันโกรธ หมอแนะนำให้กินยาเม็ดสีน้ำเงิน
เอาเม็ดแดงให้เขาที
และนี่สำหรับคนที่ทำให้ฉันโกรธ
เอาไปสิ
ทุกอย่างจะจบ
ภายในห้านาที
ไม่นะ มุกุนด์
เอาไปละลาย
คุณพ่อไม่กิน
ดังนั้นหนูก็ต้องกิน
เราต้องการลายเซ็นของคุณเมโนน แต่เขาปฏิเสธ
ผมจะปล่อยคุณไป
แต่คุณอาจจะฟ้องร้องผม
เอาเลย
ไม่
เอาเลย
รู้ไหมว่ายาเม็ดนี้ทำงานยังไง
ให้ผมอธิบายนะ
คุณจะรู้สึกเหมือนเข็มเป็นพัน ทิ่มแทงทุกส่วนของร่างกาย
ปอดจะพองเหมือนลูกโป่ง
และการหายใจ…
ถ้ามันทำงานอย่างที่ควร
เลือดจะออกจากหูและจมูก
ดูสิ
เลือดออกแล้ว
เธอเป็นลูกสาวฉันแล้ว
ลูกชายคุณก็เหมือนลูกชายผม
ก่อนที่ผมจะทำให้เขา เป็นผู้บริหารสูงสุดของเมือง
เขาจะอยู่ในการดูแลของกาลี ไคขวาด
- ท่านคะ - ว่าไง
ลูกสาวท่านโทรมาหลายครั้งตอนท่านพูด
ทำไมไม่บอกฉัน
มูรัด
มาทำไมเหรอมูรัด
- ท่านอยากคุยกับคุณ - ท่านเหรอ
ครับ
ฟังนะ อาเลีย ลูกสาวของกาลี เป็นหนึ่งในตัวประกัน
เข้าใจไหมคุณ
อย่าให้เธอเป็นอันตราย
เขาพร้อมจะจ่าย
สี่แสนล้านเหรอ
สำหรับเขาก็แค่เศษเงิน
ลูกสาวต่างหากที่สำคัญ
ท่านคะ จ่ายค่าไถ่ราคาแพงขนาดนี้ จะเป็นตัวอย่างที่ไม่ดี
คุณครับ ทุกอย่างขึ้นอยู่กับกาลี
ทำตามที่สั่ง
คุณคะ
คุณอยากรู้วิธีโอนเงินไหม
นี่มันอินเดียยุคดิจิทัล
ผมจะส่งเลขบัญชีไปให้
ในอีก 15 นาที ถ้าธนาคารยืนยัน
รถไฟขบวนนี้ก็จะไปสถานีจกาลา
แต่ถ้าไม่
โรงเรียน ห้าง และโรงพยาบาลทั้งหมด ในรัศมีสามกิโลเมตร
และถนนข้างเคียง จะถูกทำลายด้วยแรงระเบิด
จากนั้นผมจะตามหลอกหลอนคุณไปตลอด
ทำให้คุณไม่สบายใจ
เริ่มจับเวลาแล้ว
เริ่มเลย
ยืนยันตนค่ะท่าน
กำลังโอนค่ะ
แกมันโกง
ใช้ฉันเพื่อให้พ่อจ่าย
พวกแกคือโจร
- ฆาตกร - ใช่
พวกเราเป็นโจร
รู้ไหมทำไม
หนี้สี่แสนล้านหายวับไป
ภายในข้ามคืน เพราะรัฐบาล
หนี้พ่อเธอน่ะ
และแค่สี่หมื่น
รู้ไหมว่ารัฐบาลทำอะไรกับพ่อของเธอ
รู้หรือเปล่า
รู้ไหม
กัลกิ เดี๋ยวสายนะ
พ่อคะ
หวังว่าจะพร้อมสำหรับการสอบนะ
ค่ะพ่อ หนูได้ที่หนึ่งแน่
เยี่ยม
เอามา
พ่อคะ สมัครวันนี้ จ่ายพรุ่งนี้
โอเค
ว่าไงกัมเบล
ต้องให้ฉันมาทวงหนี้ด้วยตัวเองเหรอ
คุณครับ ฝนฟ้ามันกระทบ การเก็บเกี่ยวปีนี้
ฝนไม่ตกตามฤดูกาล
และพอฝนตก
มันตกหนักจนทำลายพืชผลการเกษตร
ให้เวลาผมสิบวัน
- ผมจะจ่ายคืน… - นี่
อย่ามาแตะตัว
ผมจะไปธนาคารแล้วคุยกับผู้จัดการครับ
คุยกับผู้จัดการเหรอ
คิดว่าฉันเป็นใคร พนักงานระดับล่างเหรอ
- งั้นเหรอ - หยุด
- งั้นเหรอ - แม่คะหยุด
- พ่อคะ - อย่าทำเขา
อย่าทำต่อหน้าลูกสาวผม
อย่าทำร้ายเขา
อายไหม
พ่อคะ
ไม่นะ
พ่อคะ
อย่าทำร้ายพ่อหนู
- ได้โปรด - ท่านคะ
- ละอายไหม - ท่านคะ
ไม่มีเงินจ่ายหนี้แล้วยังไม่ละอาย
ไม่ละอาย
ท่านคะ
เอารถไถไป
ไม่นะครับ อย่าเอารถไถไป
- อยากจะคุยกับผู้จัดการ - เรามีกินเพราะรถไถ
เราจะอดตายกันแน่
จ่ายแล้วค่อยเอารถไถคืน
ไปกัน
นี่
หยุดร้อง
ลูกต้องไปสอบ
อย่าร้อง
ความผิดพ่อเอง
พ่อควรจะใช้หนี้ธนาคาร
ยิ้มนะ เพื่อพ่อ
ไม่ต้องห่วงนะลูก
เป็นพร
จากพระเจ้า
ทีนี้อายไหม
(ชดเชยสองแสนรูปีให้ครอบครัว ของชาวนาที่ฆ่าตัวตาย)
เพราะท่าน กระแสลมถึงพัดผ่าน
- พ่อคะ - ท่านประทานพรให้มากมาย
- โปรดเมตตาเราด้วย - พ่อ
โปรดเมตตาเราด้วย
ลูกไม่ต้องห่วง
พอลูกกลับมาบ้านวันนี้ พ่อจะทำให้ทุกอย่างมันดีเอง
จากพระเจ้า
พ่อคะ
จะจ่ายหนี้เมื่อไหร่
ศพสามีฉันอยู่ตรงนี้
ละอายบ้าง
แกเอารถไถไป
ทีนี้อยากได้อะไรอีก
รถไถจ่ายเงินต้น
แล้วใครจะจ่ายดอกเบี้ยที่เหลือล่ะ
สามีฉันตายแล้ว
จะให้ฉันขายตัวฉันกับลูกสาวเหรอ
สามีคุณตายแล้ว
สร้อยคอวันแต่งงานจะมีประโยชน์อะไร
นี่ไม่ใช่แค่เรื่องของกัลกิคนเดียว
จากกัศมีร์ถึงกันยากุมารี
เป็นเรื่องราวของชาวนา
เพื่อจ่ายหนี้สี่หมื่นรูปี
ชาวนายากจนถูกบังคับให้ฆ่าตัวตาย
แต่บางธนาคาร
ปลดหนี้สี่แสนล้านของพ่อเธอ
หายวับไปเลย
แต่สี่แสนล้านนั่น
เป็นของประเทศนี้ของคนพวกนี้
ดังนั้นเราจะเอาเงินคืนมา
ใช่แล้ว อาเลีย
พวกเรา
เป็นโจรตัวฉกาจ
พอได้เจอหน้าพ่อ บอกเขาด้วย
ว่าเจอโจรที่ใหญ่กว่าเขาแล้ว
และบอกเขา
บอกชื่อฉัน
(การจ่ายเงินเสร็จสิ้น)
(การโอนเสร็จสมบูรณ์)
ได้ครบจำนวนแล้วค่ะ
ปรบมือ
ปรบ…
ไม่มีปรบมือเหรอ
แย่จังเลย ว่าไหม
คุณ
หายใจเข้าลึกๆ
หายใจออกช้าๆ
(อิสกรา ศิลปิน)
ทีนี้ควรได้เสียงปรบมือ
(กัปตัน)
ไปๆ
คุมทั้งทางเข้าและทางออก
หน่วยซุ่มยิงพร้อม
คุณผู้สูงวัย คุณได้ตามที่ต้องการแล้ว
คนของคุณหนีไม่รอดแล้ว
อีกไม่นานคุณจะได้เจอหน้าฉัน
แล้วจะได้ร้องเพลงให้ฉันฟัง
แน่นอน
ทุกคน
- อย่ายิง - ครับ
แม่ครับ
พวกนั้นเป็นตัวประกัน พาพวกเขาออกมา
พาไปยังที่ปลอดภัย จนกว่าจะติดต่อกลับ
ครับ
ยิง
ขยับ
ขอโทษค่ะ
ทำให้ฉันไม่สบายใจ อย่าไปไหน
คุณนรมาดา
ให้ผมร้องเพลงอื่นไหม
ผมรู้หลายเพลงเลย
พวกเขาใช้อาวุธสั่งการระยะไกล
แต่ไม่มีใครได้รับบาดเจ็บ
ดึงความสนใจแบบเทคโนโลยีขั้นสูง
ศรีธาร ตัวประกันอยู่ไหน
เราต้องตรวจพวกเขา
ครอบครัวพวกเขารุมกันเข้ามา ไม่รู้ว่าใครเป็นใคร
โกลาหลมาก เราต้องปล่อยพวกเขาไป
อายัดบัญชีคนที่จี้รถไฟหรือยัง
พยายามแล้วครับ
เงินในนั้นถูกโอนไปอีกหลายบัญชี
อายัดให้หมดเลย
ไม่ได้ครับ
- หมายความว่ายังไง - ไม่ใช่แค่ไม่กี่บัญชี
มันถูกโอนไปเจ็ดแสนบัญชี
เจ้าของบัญชีพวกนี้คือใคร
(ธนาคารแห่งชาติ)
ได้รับข้อความไหม
มีคนใช้หนี้ให้เรา หมดเลย
- แม่คะ - อะไรเหรอ
เราไม่มีหนี้แล้ว ดูสิ
ฉันหมดหนี้แล้ว
พ่อ
- ใครทำ - พระเจ้า
หนี้ของชาวนาเจ็ดแสนคน
มีชายคนหนึ่งปลดหนี้ให้
ตำรวจไม่มีข้อมูลเกี่ยวกับเขาเลย
แต่ทุกคนอยากรู้ว่าเขาคนนี้เป็นใคร
ท่านครับ
มีอะไรจะพูดไหม
- พี่ครับ - นรมาดา
ถ้าเงินเป็นแรงจูงใจหลักของพวกนั้น
ก็ลักพาตัวลูกคุณไปเรียกค่าไถ่ได้
ทำไมต้องทำใหญ่โตแบบนี้ล่ะ
พวกนั้นต้องการประกาศชัด
แบบดังมากด้วย
พอแล้ว
- เธอหลอกเรา - มานิศ
สัญชาตญาณของฉันบอกว่า คนที่ทำไม่ได้แก่
อย่างที่เห็น
เรามีเบาะแสเดียว ผู้หญิงหกคนนั้น
เราไม่รู้ว่าพวกเธออยู่ไหน หรือเป็นใคร
ฉันไม่เชื่อว่ามันจบแค่นี้
พวกนั้นจะลงมืออีก แรงกว่าเดิมเท่าตัว
นี่แค่เริ่มต้น เรามีอะไรต้องทำอีกเยอะ
พร้อมไหมสาวๆ
- พร้อม - พร้อม
ไปเลย
พวกนั้นจะกลับมาอีก แรงกว่าเดิม
แต่เชื่อฉันเถอะ ฉันจะจัดการพวกเขา
ผมเชื่อคุณ
ครั้งต่อไป ผมไม่อยากเห็นหน้าพวกนั้นในข่าว
- แต่ให้อยู่ในเรือนจำ - ค่ะ
(เรือนจำหญิงเบลัมวาดา)
ไปๆ
(ตำรวจ)
ไป
ชันวี หยุด
ทำไมต้องทำงานหนัก
โอเคครับพี่
ลูกโอเคไหม
พ่อคะ คนที่จี้รถไฟฝากข้อความมา
ชื่อฉันคือ
วิกรม ราโฐร
พ่อคะ
ฉันทำสารคดี เกี่ยวกับเรือนจำมามากมาย
แต่ไม่เคยได้ยิน หรือเห็นเรือนจำแบบนี้เลย
เรือนจำนี้ได้รับรางวัล
บริการสาธารณะยอดเยี่ยม จากสหประชาชาติในปีนี้
ขอต้อนรับ
ชายที่เปลี่ยนโฉมเรือนจำนี้
จะเป็นใครไปไม่ได้ พัศดีอาซาดค่ะ
(ตำรวจอินเดีย)
(อาซาด)
(รางวัลบริการสาธารณะยอดเยี่ยม จากสหประชาชาติ ปี 2022)
ขอบคุณครับ ขอบคุณมาก
ที่จริงแล้ว เรือนจำนี้อายุ 150 ปี
เคยเป็นปราการของมหาราชามาก่อน
แล้วอังกฤษเปลี่ยนมาเป็นเรือนจำ
ผมทำงานที่นี่มาตลอด 12 ปี
ผมรู้ทุกซอกทุกมุมของที่นี่ ยิ่งกว่าบ้านผมอีก
ผมมองผู้ต้องขังหญิงที่นี่ เป็นเหมือนพี่น้อง เป็นเหมือนแม่
ผมเชื่อว่า การถูกคุมขังไม่ใช่การลงโทษ
แต่เป็นโอกาสให้กลับใจ
และรับใช้สังคม
ผู้หญิงที่นี่ทำแขนขาเทียม ให้กับเด็กที่พิการ
พวกเธอทำชุดนักเรียนหนึ่งแสนชุด ให้กับโรงเรียนรัฐ
ยังทำสถานีวิทยุเล็กๆ ด้วย
ทุกวินาทีที่โดนขังที่นี่
ใช้เพื่อพัฒนาคุณภาพชีวิต ของคนข้างนอก
ในช่วงแปดปีที่ผ่านมา
ผู้หญิงที่ออกไปจากที่นี่
ไม่มีใครเลือกกลับไปใช้ชีวิต แบบอาชญากรเลย
คุณมอบรางวัลยิ่งใหญ่ให้กับเรา
เราขอขอบคุณ
แต่ขอบคุณในแบบของเรา
พร้อมไหม สาวๆ
- พร้อม หัวหน้า - พร้อม หัวหน้า
หัวใจฉันเต้นรำ
อะไรนะ
หัวใจฉันเต้นรำ
ออกมาเต้นกัน
วันนี้
พร้อมไหม
ดูไว้
ตอนเต้นก็ใจกล้าหน่อย
ให้พื้นใต้เท้าสะเทือน
ฝุ่นลอยฟุ้งขึ้นมา
ท้องฟ้ายังยอมสยบให้กับจังหวะเร้าใจ
ผู้ชายต้องคล่องแคล่ว แข็งแรง
อย่าหยุดคิด เป็นชายเหนือชาย
ผู้ชายต้องคล่องแคล่ว แข็งแรง
อย่าหยุดคิด เป็นชายเหนือชาย
ความหวังเต็มเปี่ยม ใจเต้นรัว
จิตใจบริสุทธิ์ดั่งแม่น้ำคงคา
กระดิ่งข้อเท้าส่งเสียงกังวาน
ควันออกมาจากใต้เท้า
เต้นต่อไป
อย่าหยุดขยับ
กระดิ่งข้อเท้าส่งเสียงกังวาน
ไม่มีใครมาเทียบได้
เราจะทำให้โลกหมุนไป
จังหวะในทุกก้าวของเรา
เรานั้นเก่งเรื่องมอบความรัก
จะเหนื่อยทำไม
ถ้ามัวแต่มอง
มัวอายอยู่ทำไม เป็นชายเหนือชาย
ผู้ชายต้องคล่องแคล่ว แข็งแรง
อย่าหยุดคิด เป็นชายเหนือชาย
มีชีวิตชีวา เก็บใจไว้
เป็นชายเหนือชาย
กระดิ่งข้อเท้าส่งเสียงกังวาน
ควันออกมาจากใต้เท้า
เต้นต่อไป
อย่าหยุดขยับ
กระดิ่งข้อเท้าส่งเสียงกังวาน
กาเวริ นี่เป็นการดูตัว ครั้งที่ห้าแล้วนะ
ผมจะไปเจอผู้หญิง
ทักทาย บอกลา แล้วก็ไป
ทำอย่างที่เคยทำ เดี๋ยวฉันจัดการที่เหลือเอง
ไปกันเลย
เธอไม่มาเหรอ
คนนี้แหละ
ลูกสาวของเธอ
เธอมาไม่ได้ ก็เลยส่งลูกสาวมา
ถ้าคุณทั้งสองพูดเสร็จแล้ว เรามาเริ่มคุยกันเลยไหม
เราจะใช้ชีวิตด้วยกัน
ดังนั้นหนูและเขาต้องทำความเข้าใจกัน
หนูชื่ออะไรล่ะ
สุชี
กำลังหาคู่ให้แม่อยู่เหรอ
ถ้างั้นก็
หนูกำลังหาพ่อ
แล้วมีอะไรที่พ่อทำได้ แต่แม่ทำไม่ได้บ้าง
หลายอย่างเลย
- อย่างเช่นอะไร - อย่างเช่น
หนูไม่เก่งเลข
เลยถูกครูตีบ่อยๆ
อยากให้พ่อสอนเลขเหรอ
อยากให้พ่อไปตีครูค่ะ
ตีครูงั้นเหรอ
ได้เลย
- อะไรอีกล่ะ - หนูชอบหนังผี
แต่ว่ามันทำหนูกลัว
ถ้ามีพ่อให้หนูจับมือแน่น หนูก็ดูได้จนจบเรื่องเลย
หนูอยากซ้อนมอเตอร์ไซค์พ่อ แบบซิ่งเต็มสูบเลย
แม่สอนหนูทุกอย่าง
แต่แม่ค่อนข้างเข้มงวด
หนูอยากได้พ่อที่ตามใจ เข้าใจไหมคะ
ดูคุณจะเข้าใจ ขอถามอะไรได้ไหม
เอาเลย
สีผมธรรมชาติ หรือย้อมผมคะ
ธรรมชาติร้อยเปอร์เซ็นต์เลย
เอาละ บางครั้งก็ย้อม
โอเค แล้วออกกำลังกายไหม
วิดพื้นด้วยสองนิ้ว
ทำให้ดูหน่อย
ดูสิ
- ว่าไง - จะดูแลแม่ของหนูไหม
แน่นอน
- หยุดได้ เอาเบอร์คุณใส่รายชื่อ - ขอบคุณ
โทรมาแล้ววางสายได้นะ
ทำไมล่ะ หนูโทรไปก็อยากคุยสิ
ถ่ายเซลฟี่กันไหม
- ให้แม่อนุญาต - โอเค
- แก้มป่อง - แก้มป่องเหรอ
(ห้องปฏิบัติการ นิติวิทยาศาสตร์กลาง มุมไบ)
อิรานี ว่ายังไงบ้าง
ไม่มีครับ
ไม่มีอะไรที่แน่ชัด
มีหลายคนที่อยู่ในรถไฟนั่น ไม่มีใครรู้อะไรเลยเหรอ
พวกนั้นเป็นกองเชียร์เขา ไม่มีประโยชน์ที่จะถาม
แล้วตำรวจล่ะ
ไม่รู้เลยว่าหายไปไหน
เขาไม่รายงานกลับมา
(ห้องสมุดสถาบันกลางป้องกันประเทศ)
(อัคนี)
- ว่าไงเพื่อน - อยู่ไหนเพื่อน
- อยู่เรือนจำ - เหมือนกัน
- เรือนจำเหรอ - โฮลีครอสคอนแวนต์
- ฟังนะ วิชาหนึ่ง - สอบตกเหรอ
- หนูผ่านวิชาหนึ่ง - แค่วิชาเดียวเหรอ
ครูใหญ่ทรมานหนู เธออยากเจอผู้ปกครอง
ยังไงซะ หนูให้คุณทำหน้าที่พ่อแล้ว
ดังนั้นพรุ่งนี้คุณมาทำหน้าที่ได้
วันเสาร์ บ่ายสอง อย่ามาสายนะ
แม่คะ
- สุชี - แม่คะ
- รู้ไหมฉันเป็นใคร - ครับ
- นรมาดา หัวหน้าหน่วยฟอร์ซวัน - ไม่
ผมเป็นพัศดีที่เบลัมวาดา เรือนจำหญิงครับ
ทำอะไรของคุณ
- เอามือลง - ครับ
- แม่คะ เขานี่แหละ - ใครเหรอ
คนที่แม่ตามหา
ให้มาแต่งงานด้วย
สุชี ไม่เข้าท่าเลยนะ
แต่เขาเจ๋งมากเลย
สุดๆ
อย่าทำเสียเรื่องสิ
สุชี มานี่
ขอบคุณครับ คุณนรมาดา
ฉันจบปริญญาโทที่บอสตัน
ฉันมีแฟน
วันหนึ่งก็พบว่าตัวเองท้อง
เขาบอกว่าจะคุยกับพ่อแม่เขา
ก็ต่อเมื่อฉันทำแท้ง
แทนที่จะเลือกแต่งงาน
ฉันเลือกสุชี
ในฐานะแม่ ฉันอยากมอบทุกอย่างให้สุชี
แต่สำหรับพ่อ…
ไม่ใช่แค่เรื่องความสัมพันธ์
เขาต้องเป็นคนที่ เชื่อใจได้อย่างที่สุด
ต้องทำให้เชื่อว่า
เมื่อทั้งโลกใจร้ายกับเรา เขาก็จะลุกขึ้นสู้เพื่อปกป้อง
ตอนสุชีมองมาที่คุณ ฉันเห็นความเชื่อใจนั้นในแววตาเธอ
ฉันยุติความสัมพันธ์
เพราะสุชี
ถ้าฉันจะเริ่มความสัมพันธ์ใหม่
นั่นก็เป็นเพราะสุชีเช่นกัน
อย่าทำให้เธอเสียความเชื่อใจล่ะ
งั้นก็
ไม่ว่าคุณจะตัดสินใจยังไง
คิดให้ดีๆ ล่ะ
ผมก็เหมือนสุชี
ผมไม่เคยรู้จักพ่อ
ไม่รู้ถึงความเชื่อใจที่คุณบอก
แม่ผมตายตั้งแต่ผมยังเด็ก
คุณกาเวริเลยเลี้ยงผมมา
คุณเล่าเรื่องตัวคุณกับสุชีเยอะมาก
ผมก็อยากบอกเรื่องชีวิตผมบ้าง
เช่นอะไร
งานที่ผมทำ
ทำไมผมถึงทำ
ผมทำยังไง และก็…
- ทุกอย่าง… - พ่อ ป๋า
หนูสงสัยว่า
ถ้าแม่ยอมรับ หนูจะเรียกว่าอะไรดี
แม่คะ ชอบเขาไหม
แล้วคุณล่ะ
ความรักทำให้ใจชุ่มฉ่ำ
ความรักทำให้ใจสลาย
จะลบลืมหรือยอมรับผม
ผมเลือกคุณแล้ว
แต่งแต้มด้วยสีสันหลากหลายของคุณ
ผมเป็นของคุณแล้ว
ความรักนั้นวัดกันไม่ได้ และไม่อาจซ่อนเร้น
ผมยอมจากโลกนี้ไปเพื่อคุณ
กลับมาหาคุณเมื่อได้ยินคุณเรียก
เมื่อหลงคุณ
ผมก็หลงทางในโลกนี้
กลับมาหาคุณเมื่อได้ยินคุณเรียก
เมื่อหลงคุณ
ผมก็หลงทางในโลกนี้
ผมยอมจากโลกนี้ไปเพื่อคุณ
เราเป็นหนึ่งเดียวกันแล้ว
ผมเป็นของคุณทั้งกายและใจ
เมื่อหลงคุณ
ผมยอมจากโลกนี้ไปเพื่อคุณ
เราเป็นหนึ่งเดียวกันแล้ว
ผมเป็นของคุณทั้งกายและใจ
เมื่อหลงคุณ
ความรักทำให้ใจชุ่มฉ่ำ
ความรักทำให้ใจสลาย
ทำให้ฉันหัวเราะหรือร้องไห้
ฉันเลือกคุณแล้ว
โลกนี้บอกว่าความรักคือเรื่องหลอกลวง
แต่สิ่งนั้นแหละ ที่หัวใจฉันเต็มใจยอมรับ
ฉันเห็นพรจากพระเจ้าในตัวคุณ
ฉันภูมิใจที่จะบอกว่าเธอเป็นของฉัน
กลับมาหาคุณเมื่อได้ยินคุณเรียก
เมื่อหลงคุณ
ฉันก็หลงทางในโลกนี้
กลับมาหาคุณเมื่อได้ยินคุณเรียก
เมื่อหลงคุณ
ฉันก็หลงทางในโลกนี้
คุณคือฝันแสนหวาน
ฝันทอดยาวไม่มีที่สิ้นสุด
ผมหลงรักถ้อยคำของคุณ
งามเหมือนหนังสืออูรดู
คุณคือฝันแสนหวาน
ฝันทอดยาวไม่มีที่สิ้นสุด
ฉันหลงรักถ้อยคำของคุณ
งามเหมือนหนังสืออูรดู
ผมยอมจากโลกนี้ไปเพื่อคุณ
- ความรักทำให้ใจชุ่มฉ่ำ - เราเป็นหนึ่งเดียวกันแล้ว
- ความรักทำให้ใจสลาย - ผมเป็นของคุณทั้งกายและใจ
เมื่อหลงคุณ
(ความยุติธรรมเพื่ออีรัม)
พี่น้องทั้งหลาย
ตั้งแต่วันที่ผมได้รับการแต่งตั้ง จากรัฐมนตรีสาธารณสุข
ผมจะทำให้โรงพยาบาลมีบริการระดับโลก
ตอนนี้เรามีเตียงทันสมัย
อุปกรณ์ทางการแพทย์ทันสมัย เพราะผม
ห้องผ่าตัดระดับโลก
เร็วเข้า
โรงพยาบาลอุปกรณ์เพียบพร้อม
ถ้ามีใครยิงผมตอนนี้
ก็ไม่ต้องไปโรงพยาบาลเอกชนเลย
โรงพยาบาลรัฐก็รักษาผมได้
ถ้าไม่เชื่อ ก็เล็งที่หัวใจผมเลย
ยิง
ยิงผมเลย
ยิง
รถพยาบาล
หลบไป
หลบ ขอทาง
เรียกรถพยาบาล
ทำไมสองคันเลยล่ะ
หลบไป
เราจะไปถึงในอีกสิบนาที
บอกหมอให้เตรียมห้องผ่าตัดให้พร้อม
ไป รีบเลย ไป
(รถพยาบาล)
(บารสวี โรงพยาบาลหลากหลายสาขา)
รัฐมนตรีอยู่ไหน
(หริปุระ หนึ่งกิโลเมตร)
ไปไหนน่ะ
พวกคุณเป็นใคร เกิดอะไรขึ้น
จะพารัฐมนตรีไปไหน
ไปโรงพยาบาลระดับโลก อย่างที่เขาพร่ำพูด
เขาโกหก
(โรงพยาบาลรัฐหริปุระ)
เปล
นี่
- นี่อะไร - รถเข็นผู้ป่วย
มาเร็ว
เร็วเข้า เขาบาดเจ็บ
เรียกที่โสโครกนี่ว่าโรงพยาบาลเหรอ
โดนสึนามิซัดมาหรือไง
หมอ
- นี่ - หลบไป
- แต่การผ่าตัด… - หลบ
- รัฐมนตรีถูกยิง - อยู่นี่
(ห้องผ่าตัด)
อะไรของพวกคุณ พาหมอมาผ่าตัดเพิ่มสิ
เขาถูกยิงไปแล้ว ยังต้องรักษาความปลอดภัยอะไรอีก
รัฐมนตรีถูกลักพาตัว
ลักพาตัวรัฐมนตรีเหรอ
รัฐมนตรีเหรอ
ดีที่คุณเข้าใจ
รูดซิปปากซะ
ไม่งั้นจะเอากระสุนยัดปาก
นายเป็นใคร
เริ่ม
- พร้อม - พร้อมค่ะหัวหน้า
นมัสการ อาดาบ สัตศรีอากาล
ผมวิกรม ราโฐร
เราลักพาตัวรัฐมนตรีสาธารณสุข ตอนกลางวันแสกๆ
โรงพยาบาลรัฐจะช่วยชีวิตรัฐมนตรี
ได้ไหม
เริ่มกันเลย
อาการของรัฐมนตรีวิกฤต
การจะช่วยชีวิตเขา
เราต้องเริ่มผ่าตัดเลย
แต่เครื่องมือเราไม่พร้อม
อยากได้อะไรก็ถามมา ผมจะไปคุยให้
ศัลยแพทย์ทั่วไป ไม่สิ ศัลยแพทย์หัวใจดีกว่า
วิสัญญีแพทย์ผู้ชำนาญ ผู้ช่วยในห้องผ่าตัด
เครื่องช่วยหายใจ หน้ากาก ถุงมือ เราต้องการทุกอย่าง
สำลีด้วย
มีแค่แผ่นที่เขียนว่า "โรงพยาบาล" งั้นเหรอ
- ท่านคะ - ท่านคะ
สวัสดี คุณนรมาดา
ผมคิดถึงคุณนะ
ครั้งนี้เท่าไหร่
ผมอยากได้แค่ความจริง ความจริงเท่านั้น
ฉันไม่เข้าใจ
สามปีที่แล้ว
ที่โรงพยาบาลนี้ ความจริงถูกเปลี่ยนเป็นคำโกหก
คุณเค จอร์จเป็นปลัด กระทรวงสาธารณสุขคนปัจจุบัน
เขาเคยคุมโรงพยาบาลนี้
บอกเขาให้ยอมรับความจริงออกทีวี
และถ้าเขาใช้คำบิดเบือนให้ดูนุ่มนวล
ก็เริ่มทำพวงหรีด ให้รัฐมนตรีที่กำลังจะตายได้เลย
เวรเอ๊ย
- ท่านจะคุยกับคุณ - ท่าน
จอร์จ บอกความจริงเขาไป
ถ้าผมทำ หน้าที่การงานผมก็พัง
- ถ้าไม่ทำ คุณจะตาย - ไม่ใช่แค่ผม
หลายคนก็เกี่ยวข้อง รวมถึงท่านรัฐมนตรีด้วย
เขาเป็นพี่เขยผม
ผมจะดูแลเขา บอกความจริงเขาไป
โอเคครับ
มีความคืบหน้าเรื่องบุกยึดโรงพยาบาล
ปลัดกระทรวงสาธารณสุขแถลงข่าว
ผมเค จอร์จ เป็นปลัดกระทรวงสาธารณสุข
สามปีก่อน วันที่ 27 กุมภาพันธ์
มีเด็ก 60 คน เข้ารับการรักษา ด้วยโรคไข้สมองอักเสบ
หมอครับ นั่นถังสุดท้าย
หายใจเข้า นั่นแหละ ดีมาก
ถังออกซิเจนเราใกล้จะหมดแล้ว
- ไปบอกผอ. - ขอเวลาสักครู่ครับ
- ว่าไง - ท่านคะ พวกเขาบอกว่า
ถังออกซิเจนจะมาตอนเย็น
แต่ไม่มีอะไรเลย
เรื่องฉุกเฉินค่ะ ชีวิตเด็ก 60 คน กำลังอยู่ในความเสี่ยง
เรื่องนี้มีขั้นตอนยุ่งยากซับซ้อน
ทำตามขั้นตอน แล้วก็จะได้ถังออกซิเจนเอง
ถ้าท่านไม่รีบทำ ฉันจะรายงานผู้บังคับบัญชา
ฉันจะยื่นเรื่องไปที่ รัฐมนตรีสาธารณสุข
รัฐมนตรีสาธารณสุขเหรอ
จากสำลีไปถึงอุปกรณ์การแพทย์โรคหัวใจ
ครุภัณฑ์สำหรับโรงพยาบาล จะได้รับการอนุมัติ
ก็ต่อเมื่อรัฐมนตรีสาธารณสุข ผู้อำนวยการกรมการแพทย์
ฝ่ายจัดซื้อ คณะกรรมการประกวดราคา
และผอ.อย่างผม ตกลงแบ่งเปอร์เซ็นต์กันได้
ถ้าไม่มี แม้แต่ยาเฟนิลขวดเล็ก ก็ยังไม่ได้หรอก
ไปคุยกับเบื้องบนเลย เขาอยากได้ส่วนแบ่งชิ้นโต
สูงแค่ไหนก็ไปเลย
เร็วเข้า
ใจเย็นก่อน ฟังให้ดี นี่เป็นชุดช่วยหายใจ
ใช้เวลาไม่มีถังออกซิเจน
ครอบปากเด็กให้สนิท และกดลงเป็นจังหวะ
ถ้าไม่ใช้ถุงนี้ จนกว่าจะได้ถังออกซิเจน
เด็กก็อาจจะตาย
เร็วเข้า
ครุ ฝากดูแลด้วย
- ฉันจะไปเอาถังออกซิเจน - ได้ครับ
ทุกลมหายใจคือการเสี่ยงดวง
ชีวิตผู้บริสุทธิ์ถูกพรากไป เพราะความโลภ
ท้องฟ้าของพระผู้เป็นเจ้าแยกออก
โบยบินไปเจ้านกน้อย
- โลกนี้ไม่คู่ควรกับเจ้า - ครุ
โบยบินไปเจ้านกน้อย
เมื่อเจ้ากระพือปีกก็แผดเผา เหมือนเพลิงเผาศพ
ผู้ที่ปกป้องกลับทำให้เจ้าตาย
ท้องฟ้าของพระผู้เป็นเจ้าแยกออก
โบยบินไปเจ้านกน้อย
อีรัม กุมารแพทย์ที่ปฏิบัติงาน เธอเสพยา
ผลตรวจเลือดยืนยันออกมาแล้ว
เธอเสพยา และเนื่องจากความประมาทเลินเล่อนี้
เด็ก 57 คนต้องตาย
ไม่ใช่เพราะขาดออกซิเจน
ศาลจึงตัดสินโทษประหารชีวิตสองกระทง แก่ ดร.อีรัม
และยังขอให้แพทยสภา
ระงับใบประกอบวิชาชีพสองปีในทันที
ฉันไม่ได้ทำให้พวกเขาตาย
ดร.อีรัมคนนี้
ทำให้ระบบรักษาพยาบาลของเรา แปดเปื้อนอย่างยิ่ง
คนที่ต้องรับผิดชอบกับการตายของเด็กๆ
คือผมและการจัดการของโรงพยาบาล
ไม่ใช่ดร.อีรัม
เอาหมอนโปะหน้าเขาเลย
ให้ขาดอากาศหายใจไปเลย
ผมไม่บอกใครหรอก สัญญา
เมื่อเรื่องแบบนี้เกิดในหน่วยงาน สักหน่วยงาน
มันก็จะถูกทำให้เป็นเรื่องหลอกลวง และหายเข้ากลีบเมฆไป
แต่พอเรื่องนี้เกิดขึ้นในทางการแพทย์
มันไม่เรียกว่าหลอกลวง
มันเรียกว่า
การฆาตกรรม
คุณอยากได้อะไรจากฉัน
ผมส่งอีเมลโรงพยาบาลรัฐ 234 แห่ง
- เสร็จแล้ว - ได้แล้วครับ
ให้พวกเขามีอุปกรณ์ครบในห้าชั่วโมง
อย่าให้ขาด
มีเวลาไม่พอ
รัฐมนตรีมีเวลาสิบปีในการทำ
ผมให้เวลาเพิ่มห้าชั่วโมง
ในวันนี้ จะเป็นหรือตาย
ขึ้นอยู่กับเวลา
ติ๊กตอก ติ๊กตอก
ระบบสาธารณสุขเราถูกละเลย
วิกรม ราโฐรให้เวลาห้าชั่วโมง เพื่อแก้ไขระบบราชการ
เรารอมาหลายปีให้พัฒนาระบบสาธารณสุข
ราโฐรให้เวลาห้าชั่วโมง
เพื่อแก้ไข
ดูว่าจะทำสำเร็จไหม
งานที่ใช้เวลาสิบปี จะทำเสร็จภายในห้าชั่วโมง
ตอนนี้ทุกคนพูดเป็นชื่อเดียวกัน
วิกรม ราโฐร
เราเห็นว่าห้าชั่วโมงก็พอ
ที่จะทำสิ่งที่ใช้เวลาสิบถึงยี่สิบปี
สิ่งเดียวที่ต้องการ คือความตั้งใจ
(โรงพยาบาล)
คุณได้ตามที่ต้องการแล้ว
ตอนนี้โรงพยาบาลไม่ขาดอุปกรณ์
และในวันข้างหน้าด้วย
เยี่ยม อยากขออย่างอื่นอีก
ทีนี้อยากได้อะไร
หลังจากเปิดโปงเรื่องโกหกคำโต
ผมเรียกรถอูเบอร์ไม่ได้แล้ว
ชอปเปอร์จะเหมาะกว่าไหม ว่ายังไง
สาวๆ ระวังหลัง
เขาอยู่ไหน
ท่านครับ
พร้อมแล้วหัวหน้า
พร้อมไหม
ลงจอด
ไปกันหัวหน้า
ท่านครับ ผมได้ผลตรวจดีเอ็นเอ จากเส้นผมของเขา
มันไม่ตรงกับคนแค่คนเดียว
แต่ตรงกับหลายคน หลากหลายช่วงอายุ
- เขาใส่วิกงั้นเหรอ - ใช่ครับ
ให้นักสเก็ตช์ภาพคนร้าย ที่เก่งที่สุดในหน่วยงาน
ใช้รูปวิกรม ราโฐรเป็นแบบ
วาดรูปเขาตอนอายุ 25 35 และ 45
ฉันอยากเห็นเขาตอนอายุที่ต่างกัน
ครับท่าน
- เจอกันพรุ่งนี้ - พรุ่งนี้วันแต่งงานท่าน
ใช่ ถ้ามีอะไรสำคัญ
ให้รีบติดต่อมา อย่าลังเล
- นั่นคำสั่งใช่ไหมครับ - ใช่
นมัสเต
คนพวกนี้มาทำไม
เรียกพวกเขามาทำไม
อีกสองเดือนจะเลือกตั้ง
ต่อให้ใช้เงินฟาด พวกนั้นก็จะทำตามอำเภอใจ
ไม่ฟังเรา เพราะพวกนั้นมีอำนาจ
เราต้องการอำนาจนั้นมาเป็นของเรา
จะเข้าพรรคการเมืองเหรอ
ท่านอาจารย์ วันนี้พอแค่นี้
เคยมีราชาอย่างคุณ
เขาแพ้ศึกครั้งแล้วครั้งเล่า
เขาจึงเดินทางทั้งหิวและกระหาย
เต็มไปด้วยความเดือดดาล
วันหนึ่ง หญิงชราให้ข้าว และแกงถั่วดาล
เขาจุ่มนิ้วลงไปในชาม ที่มีแกงถั่วดาลร้อนๆ
มันลวกมือเขา
หญิงชราบอกเขาว่า
"ค่อยๆ กินจากขอบชาม แล้วจะกินได้อย่างอร่อย"
ไม่กี่วันต่อมา เขาก็กู้อาณาจักรคืนมาได้
คอยดูแลให้ดี จนกว่าฉันจะกลับจากรัสเซีย
ใจเย็นๆ ไว้
เมื่อถึงเวลา
เราจะจัดการให้เข้าที่เข้าทาง
น้องพี่
(นรมาดาและอาซาด)
พระกฤษณะ โปรดมาหาฉัน
มาหาฉัน
เมื่อพลิกผ่านแต่ละหน้าอันสวยงาม ของพจนานุกรมภาษาทมิฬ
ฉันเจอชื่อหนึ่งที่ไพเราะ ชื่อกฤษณะ
ถึงเวลาที่ต้องมาใกล้ฉันแล้ว
ฉันจะต้องรับกลับบ้าน ด้วยรังโกลิงดงาม
เราจะเฝ้ามอง
ตอนที่แกว่งไกวอยู่ในเปล
ตอนที่รอยยิ้มเกิดขึ้นตรงริมฝีปาก
แค่นั้นก็เพียงพอแล้ว
กฤษณะอยู่รอบตัวเรา
ดูใสซื่อ
กฤษณะมาที่ลานกว้างอย่างอ่อนโยน
อย่างอ่อนโยน
กฤษณะมาที่ลานกว้างอย่างอ่อนโยน
คิดอะไรอยู่เหรอ
นรมาดา ผมอยากบอกอะไรบางอย่าง
ผมคิดดูแล้ว พยายามบอกคุณแล้ว
ทำไมอ้ำอึ้งไปล่ะ
บอกมาเถอะว่ามีอะไร
ฉันคิดว่าในเมื่อเรา อยู่ด้วยกันสองคนเป็นครั้งแรก
คุณจะพูดอะไรที่มันโรแมนติก เพื่อเอาใจฉัน
แต่กลับเคร่งเครียด
เครียดตลอดเลยเหรอ
รับเถอะ เดี๋ยวฉันกลับมา
ชันวี บอกแล้วว่าอย่าโทรจากเรือนจำ
โกรธทำไมล่ะหัวหน้า
คุณทำภารกิจที่สำคัญที่สุดในชีวิต
อาจจะต้องการ คำแนะนำทางเทคนิคสักหน่อย
ท่านครับ ผมพยายามติดต่อ
ผมส่งรูปไปทางวอตส์แอปป์ โปรดดูด้วย
ระวังนะ ระวัง
- ฉันจะบอกนรมาดาทุกอย่าง - เกิดอะไรขึ้น
ไม่นะ หัวหน้า
ฉันตัดสินใจจะบอกเธอทุกอย่าง
หัวหน้า
หัวหน้าคะ
ทำไม
- นรมาดา ผมกำลังจะบอกคุณ - หัวหน้า
สุชีไม่เคยทำร้ายคุณเลย หลอกเธอทำไม
ผมไม่ต้องการที่จะหลอกคุณหรือเธอ
อีกก้าวเดียว ฉันจะยิงคุณ
สุชีเป็นลูกของผมเหมือนกัน
สุชีไม่ใช่เครื่องมือต่อรอง
- ปล่อยเธอไป - เปิดกรง
ไป ไป
คุณเข้าใจผิด ฟังผมนะ
นรมาดา
- เฮเลน่า เจอตำแหน่งไหม - เจอแล้ว
- ไกลแค่ไหน - หนึ่งกิโลเมตร
ฉลาดนี่
เขาเรียกค่าไถ่ เราจ่ายผ่านเธอ
เขาหอบเงินหนีไป ส่วนคุณผู้หญิงก็แกล้งทำเป็นไล่จับ
อัดเธอ
ปล่อยเธอไป
อย่ายุ่งกับเธอ
เธอไม่รู้เรื่องด้วย
โกรธเหรอ
ไม่
รูปหล่อ
ช่วยไม่ได้หรอก
ฉันจะฆ่ามัน
แกเป็นใคร
ราโฐร
วิกรม ราโฐร
นายก็รู้ชื่อฉัน
(รัสเซีย)
สวัสดีทุกคน
คงไม่มีใครเชื่อ
ว่านักธุรกิจและเจ้าของอุตสาหกรรม อย่างพวกคุณ
ยังคงมีฝันที่ยังไม่เป็นจริง
แต่ผมจะทำให้มันเกิดขึ้นจริง
คุณตั้งโรงงานในหลายประเทศ
รัฐบาลอนุญาตให้ทำได้ แต่ก็กลับต้องปิดโรงงาน
เพราะการประท้วง
กลุ่มผู้ประท้วงที่อ้างว่าคุณ ทำลายสิ่งแวดล้อม
พวกนั้นบอกว่าอุบัติเหตุที่โรงงาน จะคร่าชีวิตคนหลายพัน
และลูกหลานรุ่นต่อไป จะอาศัยอยู่แถวนั้นไม่ได้
กลุ่มผู้ประท้วง เลยปิดโรงงานคุณได้สำเร็จ
แต่มีอยู่ประเทศหนึ่ง ที่คุณจะไม่เจอปัญหานั้น
อินเดียมีระบบนิเวศที่ดีที่สุด สำหรับโครงการเรา
มีวัตถุดิบทั้งหมดและแรงงานราคาถูก อย่างที่คุณต้องการ
เราใช้น้ำและอากาศได้ตามต้องการ
จะไม่มีใครมาตั้งคำถาม
เพราะเราสร้างงานให้หลายพันชีวิต
รัฐบาลของคุณจะเห็นด้วยเหรอ
ใช่ ถ้าเราได้เลือกว่า ใครจะมาเป็นรัฐบาล
เป็นไปได้ยังไง
อีกสองเดือนจะเลือกตั้ง
เราจะซื้อเสียงหัวละหมื่นรูปี
ถ้าเราได้คะแนนเสียงถึงครึ่งหนึ่ง
รัฐบาลหน้าก็เป็นของเรา
ผมลงทุน 20 เปอร์เซ็นต์
ต้องการอีก 80 เปอร์เซ็นต์
(เงินทุนที่ต้องการ)
มีใครไหมครับ
ผมให้
เงิน 80 เปอร์เซ็นต์ที่เหลือ ผมจะให้เอง
มาคุยกันเลย
นี่เป็นเงินของแก๊งมาเฟีย
ถ้าคุณเล่นไม่ซื่อ
พวกเขาจะเล่นงานกลับ ในแบบที่คาดไม่ถึง
ผมพูดคำไหนคำนั้น มาตกลงกัน
ได้เลย
- ตกลงครับ - ท่านคะ สายด่วน
มานิศ
บอกกี่ครั้งแล้ว
นักธุรกิจต้องควบคุมอารมณ์ และความโกรธ
เขาไม่ฟัง
เขาอยากจะพิสูจน์อะไร
ไม่ต้อง
น้องรัก
ต่อให้เผาทั้งเมืองเพื่อล้างแค้น
เขาก็ไม่ฟื้นขึ้นมา
เพราะเขาเป็นน้อง ฉันจะเผาให้วอดทั้งเมือง
เขาอยู่ไหน
ผู้ต้องสงสัยคนสำคัญคืออาซาด
พัศดีของเรือนจำนี้
มีสาวหกคนช่วยเขาในแผนการ
เราเห็นพวกเธอในที่เกิดเหตุเมื่อคืน
- นรมาดา - ฉันจำหนึ่งในนั้นได้แม่น
(ดร.อีรัม บุกโรงพยาบาล)
ดร.อีรัม
เพื่อแลกกับรัฐมนตรี คำขอแรกของอาซาดคือ
ให้ความยุติธรรมกับเธอ
เฮเลน่า แฮกเกอร์ที่มีจรรยาบรรณ
เป็นแฮกเกอร์ที่ช่วยอาซาด ในแผนการทั้งสองครั้ง
กัลกิ ลูกสาวชาวนา
สิ่งที่เชื่อมโยงพวกเธอเข้าด้วยกัน คือโรงนอนหมายเลขสาม
มีนักโทษคนอื่นอยู่ ในโรงนอนนี้เช่นกัน
บางทีอีกสามคน อาจจะอยู่ในโรงนอนเดียวกัน
พามาที่นี่เลย
ตบสักหน่อย เดี๋ยวก็คายออกมา
ไม่ว่าจะทำอะไร พวกเธอก็ไม่พูดหรอก
คุณคิดว่าจะทำยังไงดีครับ
ถ้าพวกเธอไม่เชื่อใจฉัน แล้วจะไปเชื่อใคร
ฉันเป็นภรรยาของอาซาด
อิรานี คืนนี้ปฏิบัติหน้าที่กี่คน
คนของเราเข้าไปแทนผู้คุมเรือนจำแล้ว
- ไม่มีข้อมูลหลุดไปถึงเขาแน่ - สุชีล่ะ
- สุชี - แม่คะ
แม่
มาทำอะไรที่นี่คะ
ทำไมใส่ชุดนักโทษ
ขอโทษที แม่ทำภารกิจตำรวจ เลยใส่ชุดนี้
อย่าพูดกับใคร
จนกว่าแม่จะกลับบ้านนะ
ไม่ว่าจะเกิดอะไรขึ้น อย่าเชื่อใคร
ฟังลุงอิรานีคนเดียวนะ
ออกมาเมื่อลุงเขาบอกให้ออก
ตกลงไหม
แม่คะ
พ่อล่ะคะ
ภารกิจนี้คือตามตัวเขา
แม่จะพามาให้ได้
ทดสอบ
ฟาดฉันเลย อิรานี
ผมทำไม่ได้ครับ
- อาซาด อาซาด - อาซาด อาซาด
ลักษมี
ดื่มสิ
อาซาด อาซาด
ฉันเคยเป็นตำรวจที่ซื่อสัตย์ ในหน้าที่
ต้องมาอยู่ที่นี่ก็เพราะเขา
เขาไม่ใช่พระมาโปรดอย่างที่พวกเธอคิด
เขามันหลอกลวง
หลอกใช้ฉันและลูกสาวสิบขวบ
เขามันหลอกลวง เป็นอาชญากร
คุณมีสิทธิ์ที่จะโกรธ
แต่ก่อนที่คุณจะเข้าใจว่า อาซาดเป็นใคร
คุณต้องรู้ว่า
วิกรม ราโฐรเป็นใคร
และใครคือไอศวรรยา
มักกัน สิงห์และบันตี ทิดดา เริ่มแข่งแล้ว
(บรนาลา ปี 1986)
มักกัน สิงห์เหวี่ยงบันตี ทิดดา หมุนเหมือนลูกข่าง
มีใครกล้าท้าจอมแกร่งนี่ไหม
มีคนยกมือ
วิกรม ราโฐรของเรา
- มาเลย - ทำอะไรน่ะ
นี่
หนุ่มนี่เป็นฮีโร่
วิกรม ราโฐร
ไม่มีใครเคยเอาชนะมักกัน สิงห์มาก่อน
มักกัน สิงห์หมดสติไปแล้ว
ทีนี้ใครจะท้าวิกรม ราโฐรต่อ
ใครยกมือน่ะ ก้าวออกมาเลย
- คุณแพ้แน่ - ผมแพ้คุณไปนานแล้ว
เกินจะหยุดยั้ง
แม่สาว
เธอนั้นเกินจะหยุดยั้ง
เธอร่ายมนตร์ใส่ใจฉัน
จุดประกายแห่งรักรอบตัวฉัน
ตั้งแต่วันที่ฉันพบเธอ
ความงามของฉันกระจายทั่ว
ไปตามหนทางของคุณ
อย่าละสายตาไปจากฉัน
ขโมยใจได้ตามต้องการ
แม่สาว
เธอนั้นเกินจะหยุดยั้ง
เธอร่ายมนตร์ใส่ใจฉัน
จุดประกายแห่งรักรอบตัวฉัน
ตั้งแต่วันที่ฉันพบเธอ
โจรปล้นใจ
อย่าเมินฉัน
เข้ามาใกล้อีก
เลิกหยิ่งและจับมือฉัน
ไม่มีใครสู้เธอได้
ฉันเป็นราชินี เธอเป็นราชาของฉัน
เราเป็นคู่สุดเจ๋ง
ฉันจะรักคุณสุดลึกซึ้ง
คุณจะโหยหาความรักจากฉันตลอดไป
สายตาคุณสะกดใจผม
ผมจะมีสติได้ยังไง
อาจจะทำพลาดเพราะความตื่นเต้น
เราจะเต้นเพื่อฉลองให้กับรัก
เมื่อเราก้าวเดินไป ผมกับคุณ
เกินจะหยุดยั้ง
พลุ
เกินจะหยุดยั้ง
พลุ
สิบวันก่อน ผู้ก่อการร้าย
ลักพาตัวคนขับรถบรรทุก 40 คน ที่ชายแดน
ทั้ง 40 คนเป็นชาวอินเดีย
มีหน่วยปฏิบัติการถูกส่งไปช่วยพวกเขา
ประกอบด้วยทหาร 32 นาย
(รณชีต สิงห์ หน่วยจีดีอาร์เอสหก)
ผู้ก่อการร้าย จับทหารหกคนเป็นตัวประกัน
ผมอยากให้คนขับรถบรรทุก 40 คน
และทหารหกนาย กลับบ้านโดยปลอดภัย
ผมส่งหน่วยธรรมดาไปทำภารกิจนี้ไม่ได้
ผมเลยดึงหน่วยพิเศษเข้ามา
มันไม่ใช่แค่การช่วยชีวิตคนของเรา
แต่เป็นการรักษาความเชื่อมั่น ของคนอินเดียอีกพันล้านคน
ผู้ก่อการร้ายคิดว่าทำให้พวกเรากลัว
เราจะทำให้พวกนั้นเห็นว่า ความกลัวที่แท้จริงเป็นยังไง
- ชัดไหม - ครับ
- ครับท่าน - ครับท่าน
ปืนยิงไม่ออก
มหาชัน
นั่งตรงนี้นะ
- โอเคไหม - ปืนยิงไม่ออก
ปืนฉันด้วย
- เหมือนกัน - เกิดอะไรขึ้นหัวหน้า
เอาปืนพวกมันมา ไปเลย
- ครับหัวหน้า - มหาชัน
นายจะต้องไม่เป็นอะไร
ขอให้ปลอดภัย
ขอโทษครับหัวหน้า
ปัปปู
เราขอมอบเหรียญเกียรติคุณนี้
ให้กับหน่วยอัคนีและหัวหน้าหน่วย วิกรม ราโฐร
ขอเชิญหัวหน้าหน่วย วิกรม ราโฐร กล่าวอะไรสักหน่อยครับ
วันนี้ เหรียญตรานี้
มันหนักมากสำหรับผม
เพราะผมนึกถึงทหาร 27 นาย
พี่น้อง 27 ชีวิต
ที่สูญเสียในภารกิจนี้
เราถูกศัตรูล้อม
มีอาวุธพร้อม แต่กลับป้องกันตนเองไม่ได้
ปืนเอ็มไอ 436 ทุกกระบอก ใช้การไม่ได้
เราใช้มันสู้ไม่ได้
หน่วยก่อนหน้านี้ที่ถูกส่งไป ก็เกิดแบบเดียวกัน
จากการสืบสวนเบื้องต้น ปืนพวกนั้นมาจากบริษัทเดียวกัน
นั่นคือสาเหตุที่ทหารกล้าของเรา สูญเสียชีวิตอย่างไม่จำเป็น
ผมอยากขอให้ผู้บังคับบัญชาเบื้องบน
เริ่มการสอบสวนพิเศษ ผู้ที่จัดหาอาวุธให้กับเรา
เราต้องรู้ความจริงให้ได้
เพื่อจะได้ไม่มีทหาร ถูกหลอกให้ไปตายแบบนี้อีก
อินเดียจงเจริญ
ใครเป็นคนจัดหาปืนเอ็มไอ 436
กาลี ไคขวาดครับ
ท่านครับ มีคนเรียกพบครับ
ทำไมล่ะ
ปืนของเราขัดข้องในสนามรบ
มีทหารตายหลายนาย
ปืนใช้ไม่ได้ แล้วทำไมไม่ใช้กำปั้นสู้ล่ะ
ทหารก็ต้องสละชีพไม่ใช่เหรอ จริงไหม
ครับ
- เขาเป็นใคร - วิกรม ราโฐรครับ
- เป็นเจ้าชายเหรอ - ทหารครับ
ทหารงั้นเหรอ
ให้ฉันไปเจอเขา
ไปได้
ครับ
คุณกาลี เพราะปืนของคุณ ที่ใช้การไม่ได้
ทหาร 27 นายต้องตาย
คุณมีอะไรจะพูดไหม
ผมผิดเอง
ผมเสียใจอย่างสุดซึ้งครับ
ให้ผมอธิบายนะ
ปืนของบริษัทเรา มาพร้อมกับคู่มือในกล่อง
เขียนเป็นภาษาต่างประเทศ
ผมรู้ครับ แต่ว่าไม่ใช่ทุกคน ที่อ่านออกและเข้าใจ
เพราะเป็นภาษาต่างประเทศ
ในการใช้ปืน
ต้องฝึกอย่างน้อย 30 วัน
เป็นความผิดผมเอง
แต่บริษัทผมจะรับผิดชอบทุกอย่างครับ
ค่าชดเชยอะไรก็ตามสำหรับเหล่าทหาร
และครอบครัว
เราจะจ่ายให้ครับท่าน
ผมจะให้ผู้เชี่ยวชาญจากบริษัท
ไปฝึกเหล่าทหาร
เพื่อใช้อาวุธยุคใหม่นี้
เป็นความผิดจากตัวบุคคลครับ ไม่ใช่ตัวปืน
จริงไหม คุณราโฐร ตกลงไหม
คุณกาลี ขอผมสาธิตสิ่งที่เกิด ตรงชายแดนวันนั้น
ตามจากคู่มือ
เอาเลย
นี่ครับ คุณกาลี
นี่เป็นปืนเดียวกันกับที่เราใช้ เริ่มแรกเราบรรจุกระสุน
โอเค
ปลดระบบนิรภัยปืน
ดีครับ
จากนั้นก็เล็ง
ยังไงต่อครับ คุณกาลี
ตามคู่มือ
ลั่นไก กระสุนก็จะออก
ดูกัน
- นี่ - ท่าน
- วิกรม นี่มันบ้าอะไร
เปล่าครับ
ปืนนี่ต่างหาก
ให้ฝึกหนักแค่ไหน ปืนก็ใช้ไม่ได้
นี่คือสิ่งที่เกิดขึ้นตรงชายแดน
ตอนเราถูกศัตรูล้อม
กระสุนพุ่งใส่เราเหมือนห่าฝน
เราเผชิญหน้าด้วยปืนพวกนี้ ที่ใช้การไม่ได้
ไร้การป้องกัน
ทหาร 27 ชีวิต
สูญเสียไป
ผมเป็นทหาร
ผมยอมสละชีพได้ เป็นพันครั้งก็ยอม
แต่เพื่อประเทศชาติ
ไม่ใช่เพื่อข้อตกลงการค้า
หรือเพื่อผลกำไรของคุณ
นั่นไม่ใช่เหตุผลที่ผมเสี่ยงชีวิต
และคุณพูดถูก
เป็นความผิดพลาดจากมนุษย์
ความผิดพลาดของคุณนั่นแหละ
ดังนั้นผมไม่ตกลงด้วย กาลี
ระงับข้อตกลงทั้งหมด ระหว่างบริษัทกาลี ไคขวาดไว้ก่อน
ถ้าพบว่าเขาผิดจริง
บริษัทของเขาจะถูกบันทึกลงบัญชีดำ
เจ้าหมาของแม่
สักวันฉันจะกินแกเหมือนไส้กรอกเลย
ทุกครั้งที่เจอ ก็เหมือนครั้งแรกเลย
- จูบ จูบ - ไปอาบน้ำก่อน
วันนี้คุณอาบให้ผม
นี่ มัวมองอะไร นี่เมียฉัน ไปซะ
ไปๆ
ผมรักคุณนะ
- คุณควรไปอาบน้ำ - ไว้ก่อนนะ
- ริโอเหรอ - ผมไปดูเอง
อยู่นี่นะ ไอศวรรยา
ปล่อยพวกเขาไป
ราโฐร
จะใช้ศาลเตี้ยเหรอ
จะสอบสวนฉันเหรอ
ไอศวรรยา
- ปลาที่ใกล้ตายก็ดิ้นไม่หยุด - ไอศวรรยา
เหมือนกับเขา
เอาตัวเขาไป
- เมียเขาไม่ใช่เล่นๆ นะ - ครับ
ริโอ
ฟื้นแล้วเหรอ
เบาๆ
หลักฐานคาตาพวกนี้ถูกพบในบ้านคุณ
สามีคุณใช้โทรศัพท์ดาวเทียม ส่งข้อมูลลับ
เขาทำเงินด้วยการ ขายความลับด้านความมั่นคง
เรามีหลักฐานทั้งหมดที่ต้องการ
สามีคุณเป็นคนทรยศ
แต่คุณเป็นผู้บริสุทธิ์ ไม่รู้เรื่องอะไรด้วย
นั่นเป็นเหตุผล
ที่ผมเตรียมข้อความแถลงนี้
ลงลายเซ็นงามๆ ซะ แล้วเป็นอิสระ
ไม่งั้นก็ เห็นตำรวจสองคนนั้นไหม
ถ้าผมออกไปดื่มชา
ใครจะไปรู้ว่าพวกเขาจะทำอะไร
คุณเป็นคนมีเหตุผล เซ็นซะ เอาสิ
ตอบเราที
ไอศวรรยา
คุณวิกรมอยากพบเธอ มาเถอะ
ไม่ใช่วิกรม
ชื่อผมคือกาลี ผมเรียนโรงเรียนบริหารธุรกิจ
ในหมู่บ้านเล็กๆ ใกล้กับจีกากุลัม
ผมเป็นผู้ค้าอาวุธ ใหญ่เป็นอันดับสี่ของโลก
เป็นเรื่องใหญ่นะ
ถ้ามีคนมาคุกคามเครือข่าย บริษัทใหญ่ยักษ์ของผม
วิกรมอยู่ไหน
ข้ามพรมแดนมาแล้วครับท่าน
วันนั้น
ปืนที่จ่อมาที่ฉัน น่าจะยิงออก
ถ้าเป็นแบบนั้น ฉันคงตายไปแล้ว
แต่มันไม่เป็นแบบนั้น ฉันรอดไป
แต่เกียรติยศ ชื่อฉัน
ชื่อเสียงฉัน ถูกทำลาย
ทีนี้ฉันจะทำยังไงดี ราโฐร
มูรัด
ครับ
นี่กระสุน
ใส่กระสุนแล้ว
ปลดระบบนิรภัยปืน
ปืนพร้อมยิง
ฉันจะเล็งไปที่เป้า
ฉันควรทำยังไง ราโฐร
ลั่นไกปืน
มันจะยิงกระสุนออกมา
ลาก่อน ราโฐร
ลาก่อน
ลาโลกไปซะ
ผมฆ่าสามีคุณ
แต่นั่นก็ไม่พอกับความโกรธผม
ผมจึงมาหาคุณ รู้ไว้นะ
ขั้นตอนการแขวนคอนั้นน่าสนใจ
กระตุกครั้งเดียว หักครั้งเดียว
- ให้ผมอธิบาย - ครับ
อย่างแรกเลย พวกเขาจะคลุมหัวด้วยโม่งดำ
ผูกเชือกรอบคอ
เพชฌฆาตดึงคันโยก
ประตูที่พื้นเปิดด้วยเสียงบาดหู
คอหักแล้วเธอก็…
ตาถลนออกมา
ลิ้นจะปลิ้นออกมา แบบนี้
ลองทำสิ
ฝากสวัสดีวิกรมด้วย
ขอให้ไปสู่สุคติ
นี่
หมอครับ
เธอตื่นตระหนกฉับพลัน
เธอไม่ได้เป็นลมเพราะกลัว
เธอท้อง
อะไรนะ
ในกรณีนี้ เราแขวนคอเธอไม่ได้
ตามกฎหมายอินเดีย ถ้านักโทษตั้งครรภ์
จะประหารโดยการแขวนคอไม่ได้ จนกว่าลูกจะอายุห้าขวบ
เลื่อนการประหารออกไป จนกว่าเด็กจะอายุห้าขวบ
ไอศวรรยา
เธอท้อง
เธอผลิบานในกรงขัง
เธอคือดอกไม้ คือราชสีห์
ฉันรู้
เธอจะขจัดความมืดมน
ผู้ผลิบานในกรงขัง
เธอคือดอกไม้ คือราชสีห์
ฉันรู้
เธอจะขจัดความมืดมน
เมื่ออยู่ใกล้คนอื่นและคนแปลกหน้า
ทุกคนรักและใส่ใจ
เธอคือดวงอาทิตย์จ้า
ดวงดาวแห่งความกล้า
กฤษณะตัวน้อย โลกนี้เฝ้ารออยู่
กฤษณะตัวน้อย โลกนี้เป็นของเจ้า
เหมือนจันทร์ส่องประกาย
เหมือนอาทิตย์เจิดจรัส
ทุกคนปลื้มปีติยินดีเมื่อมองมาที่เธอ
เมื่ออยู่ใกล้คนอื่นและคนแปลกหน้า
ทุกคนรักและใส่ใจ
ผู้ผลิบานในกรงขัง
เธอคือดอกไม้ คือราชสีห์
ฉันรู้
เธอจะขจัดความมืดมน
ถ้ามีใครเข้ามาขวาง
ให้ผ่านเลยไปดั่งพายุโหม
พุ่งไปดั่งสายฟ้าฟาด
แผ่ออกไปเหมือนเมฆฝน
กฤษณะตัวน้อย เป็นของพวกเรา
ถ้าสะดุด แม่จะประคอง
เจ้าคือความกล้าหาญ
เมื่ออยู่ใกล้คนอื่นและคนแปลกหน้า
ทุกคนรักและใส่ใจ
ผู้ผลิบานในกรงขัง
เธอคือดอกไม้ คือราชสีห์
ฉันรู้
เธอจะขจัดความมืดมน
- อาซาด - ครับแม่
สัญญานะ
อาซาด พ่อของลูกจากโลกนี้ไปแล้ว
แต่ความแข็งแกร่งและความกล้า
ยังอยู่ในตัวลูกตลอดไป
เมื่อลูกโตขึ้น ลูกต้องพิสูจน์ให้โลกรู้
ว่าเขาไม่ใช่คนทรยศ
แต่เป็นคนที่รักชาติ
สัญญาได้ไหม
มีแม่คนอีกหลายชีวิตในนี้
ที่เป็นผู้บริสุทธิ์เหมือนกับแม่
เมื่อลูกโตขึ้น จงช่วยเหลือหญิงเหล่านี้
ทำชีวิตพวกเธอให้ดีขึ้น
ทำเพื่อแม่ได้ไหมจ๊ะ
วันนี้ลูกไม่เข้าใจหรอก
แต่พอโตขึ้น พัศดี
คุณแม่กาเวริ
จะอธิบายทุกสิ่ง
ขอมือหน่อย
มาสิ
แม่ครับ
แม่
อาซาด
ตอนนั้นกาเวริเป็นพัศดี
เธอรับเลี้ยงอาซาดและส่งเสียเขาเรียน
จากนั้นอาซาดกลับมาที่เรือนจำนี้ ที่ไอศวรรยาเคยอยู่
เขามาเป็นพัศดีคนใหม่
อาซาดเห็นแม่ตัวเองในตัวเราทุกคน
เขาช่วยเราเหมือนเป็นลูก
เราทั้งหกคนรวมกลุ่มกับอาซาด
เราทำดีมากมาย
โลกก็รับรู้ถึงเรื่องนี้
แต่ไม่มีใครรู้เบื้องหลังว่าเป็นเรา
อาซาดอยู่ไหน ฉันต้องเจอหน้าเขาให้ได้
อาซาดอยู่ในที่ปลอดภัย
พ่อครับ
ผมอยู่ไหน คุณเป็นใคร
นาย
ตอนผมเจอคุณ
คุณทำให้ผมนึกถึงพระผู้มาโปรด ที่อยู่ในหมู่บ้านเรา
วิกรม ราโฐร นั่นเป็นชื่อที่ผมค้นเจอ
ผมติดต่อแพทยสมาคมอินเดีย เพื่อไขเรื่องนี้
ผมได้ข้อมูลเรื่องหน่วยอัคนี
พวกเขาบอกว่าสมาชิกแต่ละคน มีรอยสักที่ข้อมือ
และสมาชิกสี่คนจากหกคนยังมีชีวิตอยู่
ผมแกะรอยหาทั้งสี่คน
บอกพวกเขาเรื่องเพื่อนที่หายไป
บอกว่าเขายังมีชีวิตอยู่
ผู้มาโปรดของเราสูญเสียความทรงจำ
ผมจำคำสัญญาได้ และก็ทำตามนั้น
แม่
พวกคุณเป็นใคร
ฉันเป็นใคร
เมื่อผมโตขึ้น ผมจะตามหา
ว่าท่านคือใคร
ผมสัญญา
พ่อครับ
แม่บอกผมว่าพ่อ…
อะไรล่ะ
ไม่เคยคิดเลยว่าวันหนึ่ง พ่อจะ…
พ่อครับ ทุกสิ่งที่ผมทำ
ทุกสิ่งนั้น
ก็เพื่อพ่อ
พวกเขาบอกว่าพ่อเป็นคนทรยศ
วันนี้ ทั้งประเทศ
ยกย่องให้พ่อเป็นฮีโร่
พ่อผมเป็นฮีโร่
ทำไมเขาไม่คุยล่ะ
เขาเข้าใจทุกสิ่ง
แต่จำอะไรไม่ได้เลย ทุกอย่างเหมือนเป็นเรื่องเล่าใหม่
ความจำของกล้ามเนื้อ ทำให้ระบบประสาทตอบสนองได้
ขับรถ ว่ายน้ำ ยิงปืน รัวปืน
เขาทำได้หมด ยกเว้นจำเรื่องในอดีต
พอแล้ว จะส่งไปแข่งโอลิมปิกเหรอ
รูปหล่อ
พวกนั้นบอกว่านายเป็นลูก
พ่อเข้าใจนะ
แต่พ่อไม่มีความรู้สึก เข้าใจไหม
พ่อควรจะรู้สึกกับลูกยังไง
ไม่รู้เลย ขอโทษด้วย
แต่พอเป็นเรื่องการสู้ของลูก
เรายืนเคียงข้าง เหมือนเป็นโล่ป้องกัน
เหมือนทหาร
เราตายเพื่อลูกก็ได้ เราพร้อม
พ่อจะ
อยู่เคียงข้างลูกเสมอ
ตลอดไป
ลูกพ่อ
โอเค จะร้องไห้ก็ได้นะแต่…
อย่าหอมแก้มนะ ขอล่ะ
หัวหน้า กลับเถอะครับ
พิธีเริ่มแล้ว
ทีมเราจะจัดการเรื่องส่งของเอง
ไม่ มูรัด
คนจ่ายเงินจะคิดว่าฉันอ่อนแอลง เพราะการตายของน้องชาย
พวกนั้นจะไม่เชื่อใจฉัน จบงานกันเถอะ
ครับ
ท่านคะ คุณดีโทรมา
เราได้รับเงินแล้ว
เวลาคุยกันครั้งต่อไป คุณได้คุยกับผู้นำรัฐบาลแน่
ดี
ตำรวจอินเดียครับ ยืนขึ้น
พวกเขาเรียกตัวคุณไปสืบสวน
- ฉันเหรอ - ไม่ใช่
- อาซาด อาซาด - อาซาด อาซาด
พวกเขาเรียกตัวนรมาดาไปสอบสวน
ไปกัน รออะไรอยู่
- ห้องสอบสวน - ค่ะท่าน
มาสิ
ผมอยากจะเล่าเรื่องให้คุณฟัง
กาลครั้งหนึ่ง มีทหารอาศัยอยู่ในหมู่บ้าน
เขาชื่อวิกรม ราโฐร
เมียเขาชื่อไอศวรรยา
ฟังดูคุ้นๆ ไหม
อิรานี นายทำอะไร
นี่
ดูนี่สิ
ผมได้ยินทุกอย่าง
คิดว่าไงล่ะ
ผมทำงานให้แค่คุณเหรอ ไม่ล่ะ
(อิรานี)
ว่าไง
ผมทำงานให้กาลีเหมือนกัน
ปล่อยฉันไป
(อิรานี)
- สวัสดีครับ - ว่าไง นรมาดา
ขอบคุณมาก
ฉันรู้ว่านายทำได้
นายว่าเราควรมอบเหรียญเกียรติยศ ให้เธอไหม
ต้องตายในหน้าที่ไม่ใช่เหรอครับ
ก็เอาเลยสิ
เธอควรได้เหรียญเกียรติยศ
แล้วคนอื่นล่ะครับ
ให้สาวๆ พวกนั้นเจ็บปวด
จากบาดแผลแบบเดียวกับน้องฉัน
ก่อนจะตายก็ต้องบอกที่ซ่อนของอาซาด
แล้วสุชีล่ะครับ
แก้แค้นทั้งทีก็ต้องทำให้ครบ
อย่านะ อิรานี
อิรานี
- ว่าไงหนู - สวัสดีค่ะ
- จะไปไหนคะ - ไปหาพ่อน่ะ
พร้อม
- ไปกัน - ครับหัวหน้า
เป็นเกียรติที่ได้ร่วมงาน
- ราไมยา วัสตาไวยา - นั่นอะไร
ราไมยา วัสตาไวยา
ฉันมอบใจให้เธอ
ราไมยา วัสตาไวยา
เริ่มเลย
พ่อคะ
นี่ก็ลูกฉันด้วยเหรอ
เปล่าหรอก
สวัสดี
ราไมยา วัสตาไวยา
- อาซาด อาซาด - อาซาด อาซาด
นายหนีไม่รอดหรอก อาซาด
คนของฉันแทรกซึมเรือนจำนี้แล้ว
คนของฉัน
ผู้ชายที่นายส่งมา ก็อาจจะใช่
แต่เรือนจำนี้
เป็นของผู้หญิงของฉัน
เอามือถือพวกเขามา
อาซาด
นรมาดา
ลักษมี
ขอโทษค่ะหัวหน้า
อีรัมช่วยด้วย
ฉันเจ็บมากเลย อีรัม
หลบไป
ฉโหทู
แข็งใจไว้ ลักษมี
ฉโหทู กลั้นหายใจ
แก๊สพิษจากโรงงานของกาลี
ทำให้หลายครอบครัวต้องตาย
ฉันด้วย
แต่เราจะปล่อยให้เธอตายไม่ได้
ตอนเริ่มต้น
- เรามีกันหกคน - ใช่
ไม่มีอะไรจะมาหยุดเราได้ เราจะเดินต่อไป
แม้จะไม่มีลักษมี
ฉันรับหน้าที่ต่อจากลักษมีเอง
เงินสนับสนุนทั้งหมดที่ต้องใช้ สำหรับผู้ลงรับสมัครเลือกตั้ง
อยู่ในตู้คอนเทนเนอร์แล้ว
ถ้าได้เงินตรงเวลา
ผลการเลือกตั้ง ก็จะเป็นอย่างที่กาลีต้องการ
ระบบของรัฐก็จะทำตามเขาสั่ง
เราจะยึดตู้ คอนเทนเนอร์พวกนั้น เอาเลย
- โอเคไหม - โอเค
พ่อกับผมจะทำงานร่วมกัน
แล้วเราล่ะ
น้องชายของฉัน ก็เปรียบเหมือนเป็นลูก
อิรานีโทรมาหรือยัง
ยังครับ
มูรัด
บอกพ่อว่าเขาไม่ต้องมากับเรา เฮเลน่า
ลุงคะ หัวหน้าบอกให้ลุงรอที่นี่
เราจะจัดการเอง
ถ้าต้องการ เราจะเรียก แต่ก็คงไม่จำเป็น
โอเคนะคะ ลุง
เธอเรียกว่า "ลุง" เลย
เดี๋ยวนะ ไม่
เวรเอ๊ย
หัวหน้า
เฮเลน่า
เจ๋ง
- อีรัม เข้ามาเลย - ค่ะ หัวหน้า
เร็วเข้า
ไม่นะ หัวหน้า
พ่อมาทำอะไร
อะไรกัน
- ทำได้ดีนี่ลูกชาย - พ่อ…
บ้าเอ๊ย
- ไปเลย คนแก่ดูแลตัวเองได้ - ผมจะไม่ทิ้งพ่อ
ภารกิจลูกสำคัญกว่า ไปซะ
เลี้ยวขวา
(มูรัด)
จับอาซาดได้แล้วครับ
หัวหน้า
ลูกชาย
หัวหน้า
ภารกิจลูกสำคัญกว่า ไปซะ
หัวหน้า
- พร้อมแล้วค่ะ - โอเค
- ท่านครับ - อะไร
ข่าวในโทรทัศน์
(วิกรม ราโฐรมาอีกแล้ว)
(โรบินฮู้ดคนใหม่จะมาเปลี่ยนอะไรอีก)
- สดหรือเปล่า - ใช่ครับ
พวกคุณรู้จักผมในชื่อวิกรม ราโฐร
ทุกคน วิกรม ราโฐรอีกแล้ว
ถ่ายทอดสดเลย
เรือนจำหญิงเบลัมวาดา อยู่ภายใต้การควบคุมของผม
ผู้ต้องขัง 6,000 ชีวิต อยู่ในกำมือผม
ผมจะกลับมาตอนสิบโมง เพื่อประกาศข้อเรียกร้อง
แบบสดๆ
หวังว่าถึงตอนนั้น จะหาคนที่เจรจาเก่งๆ มาได้
เป็นไปไม่ได้ เราคุมตัวเขาไว้ทั้งคืน
แล้วจะไปโผล่ในทีวี ตอนหกโมงเช้าได้ยังไง
ตัวปลอมหรือเปล่า
ไว้ทีหลัง
ทีหลัง
จะอยู่สองที่พร้อมกันได้ยังไง
ในทีวีคือซิมบ้า
ส่วนนี่มูฟาซา
ซาโมซ่าอะไร
คนในทีวีคือลูกสิงโต
ส่วนเขาคือพ่อสิงโต
ฉันฆ่านายกับมือ
ใช่ แต่วันนั้นเขา ไม่อยู่ในอารมณ์ที่พร้อมจะตาย
เงียบไปเลย
ไม่ใช่แค่นัดสองนัด ฉันยิงไปห้านัด
วิกรม ราโฐรคนเดิมนั่นแหละ
เขาสูญเสียความทรงจำ
นั่นเป็นเหตุผล ที่นายยังมีชีวิตอยู่ กาลี
ฉันเข้าใจแล้ว
หยุด
เอายามา
ตาย
ตายแน่
เม็ดสีแดง
ให้นาย
อ้าปาก
เลิกเสแสร้ง ราโฐร
ไม่รู้เหรอว่าฉันคือใคร
นี่
ฉันคือใคร
ซานตาคลอส
ไม่ใช่เหรอ
ซานตาคลอส โฮ โฮ
ไม่ใช่
ฉันมีของขวัญให้ทุกคนเลย
ในการเจรจาต่อรองกับวิกรม ราโฐร
ทางการส่งเจ้าหน้าที่ปฏิบัติการพิเศษ มาธวัน นายัก
คุณนายักมาแล้ว
มาธวัน นายัก หรือวิกรม ราโฐร
ใครจะแกร่งกว่ากัน
สำนักข่าวอาช โสนัมรายงาน จากเรือนจำเบลัมวาดาค่ะ
- วิทยุสื่อสารครับ - ท่าน
- อะไรเหรอ - วิทยุสื่อสาร
ไม่ใช่นายัก ที่เป็นคนดี
ฉันคือขัลนายัก วายร้าย
- เอสพีจี - ครับ
อาลิฟครับ
- อาลิฟ - ครับท่าน
เมียฉันชื่อมาลายาลิ
วันนี้เป็นวันสำคัญของมาลายาลิ
วันโอนัม
ฉันบอกเธอว่า จะกลับไปกินมื้อเที่ยงให้ทันเวลา
ฉันให้เวลานายหนึ่งชั่วโมง ต้องการเจ้าหน้าที่กี่คน
- อย่างน้อย 25 ครับ - งั้นเหรอ
สิบห้าก็พอครับ
เอาไปร้อยคนเลย
เด็กๆ
จับตาแก่นั่น ยิงเข้าหัวไปเลย
ครับผม
ตาแก่นั่นจะไม่ได้ออกทีวีอีก
เราจะออกทีวีพร้อมศพพวกนั้น
(เรือนจำเบลัมวาดา มาฮิลา)
นายักจัดการทันที
และส่งหน่วยคอมมานโด บุกทะลวงเข้าไปในเรือนจำ
ดูเหมือนว่าเขาไม่เชื่อในการเจรจา แต่ให้ลงมือจัดการ
ยกมือขึ้น
(เรือนจำเบลัมวาดา มาฮิลา)
บอกแล้วให้เรียกสื่อ
ให้ถ่ายศพพวกนั้น
ฉันกลับไปหาเมียละ กินมื้อกลางวันฉลองวันโอนัม
ท่านครับ
ยกมือลง
กางเกงไปไหน
พวกสาวๆ อยู่ไหน เรียกมา
สาวๆ
ไม่ใช่แค่ชายหนึ่งคนกับผู้หญิงหกคน
แต่เป็นชายหนึ่งคน กับผู้หญิงหกพันคนครับ
เป็นกองทัพ
- วิกรมบอกมาด้วย - ว่าอะไร
อยู่ให้ห่างจากกำแพงในระยะสามเมตร
ทำไมล่ะ
เขาเป็นพัศดีมา 12 ปี
และวางกับระเบิดไว้รอบอาณาเขตกำแพง
เขาบอกว่าคนของเรา เสี่ยงจะโดนระเบิดเละ
เขาเป็นคนดี เขาไม่หลอก เพื่อให้เรากลัวหรอก
ถอยกลับ
วิกรม มีข้อเรียกร้องอะไรอีกไหม
ผมส่งคำสั่งของฝ่ายบริหาร ไปให้ทางอีเมลแล้ว
ผมต้องการลายเซ็นคนสัญชาติอินเดีย
ได้เลย ผมเป็นประชาชนสัญชาติอินเดีย
มีเลขบัตรประชาชน เลขบัญชีแบบถาวร บัตรผู้มีสิทธิ์เลือกตั้ง
ไม่ๆ ไม่ใช่คนแบบคุณ
เป็นผู้นำประเทศ
คนที่ยึดเรือนจำ เรียกร้องลายเซ็นจากผู้นำประเทศ
นี่ไม่ใช่สัญญาณที่ดี ของประชาธิปไตยเลย
คิดว่าไง
รัฐบาลจะเอาด้วยไหม
ไม่มีทาง
แต่ผมมีสิ่งล้ำค่า
- พวกเขาจะยอมตกลง - หมายความว่าไง
รู้จักสิ่งนั้นไหม ที่กว้างและยาว
อธิบายเป็นคำพูดไม่ได้
ผมจะส่งตัวอย่างไปสองอัน
เอาไปดูนะ แล้วเอาออกทีวีให้โลกเห็น
มือซุ่มยิง ถ้ามีใครก้าวออกมา ยิงทันทีที่เจอเลย
- รับทราบครับ - เข้าใจไหม
ยิงไหมครับ
- หน่วยระเบิด - ระวังนะ
ลองเปิดดู
มีอะไรข้างใน
พ่อกับผมจะร่วมมือกัน
แล้วเราล่ะ
ยึดรถบรรทุกของรัฐบาล
ในนั้นมีเครื่องจักร
ที่ชี้ชะตาของคนอินเดีย 1,400 ล้านคน
นี่
ให้พวกผู้หญิงขึ้นท้ายรถ
ครับ
แล้ว ลูกชายหรือลูกสาว
- ปืนจ้ะ - ปืนจ้ะ
รถคันนี้ไม่มีเงินหรืออะไรที่มีค่า
เรารู้
เราได้สิ่งที่ต้องการแล้ว
อะไรอยู่ข้างใน
เครื่องลงคะแนนเสียงครับ
พวกเขาเอาเครื่องลงคะแนนเสียงไป
ถ้าการเลือกตั้งถูกเลื่อนออกไป
เศรษฐกิจและประชาธิปไตย จะตกอยู่ในอันตราย
เครื่องลงคะแนนเสียง เก้าแสนเครื่องหายไป
พวกเขาบอกว่าเก้าแสนเครื่อง ต้องเยอะกว่านั้นสิบเท่า
ทำไมทำเครื่องใหม่ไม่ได้ล่ะ
กว่าเครื่องใหม่จะพร้อม
ลูกก็อายุถึงและมีสิทธิ์เลือกตั้ง
(ทำเนียบรัฐบาล)
พวกนั้นเรียกร้องให้เราปิด 53 โรงงาน แลกกับเครื่องลงคะแนนเสียง
มีสี่หมื่นคดีที่ฟ้องโรงงานพวกนี้ กำลังรอการพิจารณาคดี
โรงงานทำให้คนสี่หมื่นคนต้องตาย
เราจะทำยังไงดี
ปฏิเสธข้อเรียกร้องครับ
- มันเป็นการก่อการร้าย - ใช่เลย
สิ่งที่พวกนั้นทำไม่ใช่การก่อการร้าย
การกระทำของเราต่างหาก
โรงงานพวกนั้นก่อมลพิษร้ายแรง แก่บริเวณรอบๆ
เกิดอุบัติเหตุและตายมากมาย
กฎเกณฑ์ถูกละเลยหมด
ถ้าเราไม่อยากให้เกิดหายนะ แบบที่โภปาลอีก
เราต้องปิดโรงงานพวกนั้น
อยากให้ยอมพวกนั้นเหรอ
ใช่ครับ วิธีการของเขาผิด แต่เป็นข้อเรียกร้องที่ถูก
เวลามีคนโดนข่มขู่
จะเจอกับข้อเรียกร้องที่ไม่เหมาะสม
แต่นี่เป็นครั้งแรก
ที่มีคนบังคับให้เราทำสิ่งที่ถูกต้อง
เป็นการดึงสติ
เดี๋ยวก่อน
นี่เป็นรายชื่อของคนที่จะมาปิดโรงงาน
มาเรียมมา
รัฐบาลปิดหลายโรงงานทั่วประเทศ
(ถูกสั่งห้าม)
กาลี คุณช่วยโรงงานตัวเอง ทั้ง 13 แห่งไม่ได้
แล้วคุณจะเปิดโรงงานใหม่ อย่างที่สัญญาได้ยังไง
เป็นการถอยมาแค่ไม่กี่ก้าว
- ผมจะกลับมาเดินหน้าต่อ ไม่ต้องห่วง - เราไม่ห่วง
คุณต่างหากที่ต้องห่วง
เพราะสิ่งที่คุณได้ยินเกี่ยวกับผม มันเป็นเรื่องจริง กาลี
อย่าบอกเขา วิกรม
นี่
เราจะเข้าไปในเรือนจำได้ยังไง
บอกมา
ส่งเครื่องลงคะแนนเสียงออกไป
กำลังส่ง คุณมาธวัน
แต่ก่อนอื่น ผมมีข้อเรียกร้องสุดท้าย
มีอีกเหรอ
ผมไม่ได้เรียกร้องรัฐบาล
แต่เรียกร้องไปยังผู้คน
- ประชาชนทุกคน - ท่านคะ
ผมไม่ใช่วิกรม ราโฐร
ผมเป็นใครงั้นเหรอ ผมไม่รู้
เป็นสัญญาที่ให้ไว้กับแม่ หรือมาโดยไม่ได้ตั้งใจ
ผมทำถูกหรือผิด ไม่รู้สิ
พ่อของผมถูกตราหน้าเป็นคนทรยศ
เป้าหมายของผมคือล้างมลทินให้พ่อ
ผมผ่านมาหลายตัวตน เพื่อค้นหาความจริง
ผมเป็นคนดีหรือคนชั่ว
เป็นพร
หรือคำสาป
ถามตัวคุณเองดู
เพราะผม
ก็คือคุณ
นี่คือข้อเรียกร้องสุดท้าย และสำคัญที่สุด
แค่หนึ่งข้อ
ผมพูดถึงนิสัยของพวกคุณ
คุณมีนิสัยชอบตั้งคำถามกับทุกสิ่ง
เวลาซื้อของใช้ ก็ตั้งคำถามว่าซื้ออะไร
แป้งนี่บริสุทธิ์ไหม
มีหินอยู่ในถุงข้าวไหม
สบู่นี้ใช้แล้วมีฟองไหม
ถ้าซื้อรถมอเตอร์ไซค์ ก็ถามเลขไมล์
บริการหลังการขายดีไหม
แม้แต่ตอนซื้อปากกา เราก็หัวเสียกับเรื่องไม่เป็นเรื่อง
ตั้งคำถามกับทุกสิ่งทุกอย่างตลอดเวลา
เว้นอยู่เรื่องหนึ่ง
ตอนที่เลือกรัฐบาล
ห้าชั่วโมง
ถามคำถามเยอะแยะเกี่ยวกับยากันยุง ที่อยู่ได้ห้าชั่วโมง
ควันมากเกินไปไหม กลิ่นเหม็นหรือเปล่า
จะฆ่ายุงได้ไหม
แต่พอเลือกรัฐบาลที่อยู่ไปห้าปี
คุณไม่ถามอะไรเลย
ไม่เลย
เป็นเหตุผลว่าทำไม
ข้อเรียกร้องของผมคือ ให้ตั้งคำถามกับตัวเลือก
อย่าเลือกเพราะความกลัว หรือเงินซื้อเสียง
หรือเรื่องของวรรณะ ศาสนา หรือชุมชน
ตั้งคำถามกับคนที่มาขอคะแนนเสียงคุณ
ถามพวกเขาว่า จะทำอะไรให้พวกเราในห้าปีข้างหน้า
เรื่องการศึกษาของลูก
จะช่วยให้เราได้งานยังไง
ถ้าฉันป่วย แล้วครอบครัวจะเป็นยังไง
จะพัฒนาประเทศเราในห้าปีนี้ยังไง
ถามก่อนจะลงคะแนนเสียง
นิ้วที่ใช้เลือก
ชี้ไปที่พวกเขาและถามคำถาม
ถ้าคุณทำแบบนั้น
ระบบสาธารณสุขเราจะพัฒนา
ช่วยชาวนายากจน
คุณไม่ต้องการวิกรม ราโฐร หรืออาซาด
เพราะคะแนนเสียงพวกคุณก็เพียงพอ
อำนาจของคุณอยู่ที่ปลายนิ้ว
รู้ไหมว่าใครจะได้อิสรภาพ ถ้าทำตามข้อเรียกร้องของผม
คุณ
พวกคุณทุกคน
หลุดจากความยากจน
หลุดจากความอยุติธรรม หลุดจากการโกงกิน
เชื่อมั่นในนิ้วของคุณ
ใช้มัน
แค่นี้แหละ
อินเดียจงเจริญ
สุดยอด
คุณมาธวัน
ผมส่งเครื่อง ลงคะแนนเสียงทั้งหมดให้แล้ว
ทุกสิบนาที ตู้คอนเทนเนอร์จะส่งถึงคุณ
และคุณมาธวัน
- สุขสันต์วันโอนัม - สุขสันต์วันโอนัม
อิสขรา หาตำแหน่งพ่อผมเจอหรือยัง
- อาซาด - ลุง
ให้อภัยลุงด้วย อาซาด
- ลุง - ลุง
ซานต้ามาหาแล้ว
และมีของขวัญมาให้
สาวๆ วางปืนลง
นี่
แกฆ่าน้องฉัน
เอามา
ตอบฉันสิ
เงินฉันอยู่ไหน
อยู่ไหน
เงินฉันอยู่ไหน
แกเอาเงินฉันไปแจก
คิดว่าจะเกิดอะไรงั้นเหรอ
ไม่รู้สึกเจ็บเลยเหรอ
- แล้วนายล่ะ - ใช่ เจ็บ
ถึงตานายบ้างแล้ว
กาลี ไม่
เจ็บไหมล่ะ
- เจ็บแน่ - พ่อ
พ่อ บอกผมที
เงินอยู่ไหนล่ะ พ่อ
กาลี
พูดสิพ่อ
- พูดสิพ่อ - พ่อครับ
บอกมาอย่างหนึ่ง
ฉันรู้จักลูกชาย ที่ไม่รู้ว่าพ่อตัวเองเป็นใคร
แต่พ่อที่ไม่รู้จักลูก มันเป็นไปได้ยังไง
ไม่รู้ใช่ไหมว่าฉันฆ่าพ่อนายยังไง
ฉันจะทำให้ดู
เพื่อนายเลยนะ
ทำอีกครั้ง
ไม่
อย่านะ กาลี
พ่อครับ
ได้โปรดล่ะ กาลี
ทุกอย่างเริ่มต้นที่นี่ และวนมาจบที่นี่
มานับกัน
หนึ่ง
สอง
สาม
ฉันเข้าใจแล้ว
ตอนที่ปืนบริษัทฉัน
มันใช้ไม่ได้ เป็นความรู้สึกแบบนี้นี่เอง
อะไรกัน
ไม่ได้หรอก กาลี
ใช่
ชะตาเขาไม่ได้ถูกกำหนดมา ให้ตายด้วยน้ำมือนาย
มาดูกันว่าชะตาเขาเป็นยังไง
วิกรม
ก่อนจะแตะต้องลูกฉัน
ข้ามศพพ่อเขาไปก่อน
ราโฐร
กาลี
ลูกพ่อ
หอมพ่อได้แล้ว
ลูกพ่อ
เจ๋งมาก
ซึ้งเหลือเกิน
ยิงพวกเขาซะ ก่อนจะร้องเพลงซึ้ง
จัดการเลย
ระวังนะ
- ปืนหน่อยลูก - พ่อครับ
อาซาด
นี่เลย
บาฮูบาลีเหรอ
ท่านครับ
ปล่อยฉันลง บาฮูบาลี
เอายังไงดีพ่อ
ไปสู้สักนาที
- ครับ - พ่อจะหาทาง
โอเค
ทางของพ่อเหรอ
นี่
ขั้นตอนการแขวนคอนั้นน่าสนใจ
กระตุกครั้งเดียว หักครั้งเดียว
ใช่ไหม
ผูกเชือกรอบคอให้แน่น
ตาจะถลนออกมา
ลิ้นจะปลิ้นออกมา
ราโฐร
อย่าเสียสติเพราะความกระหาย ที่จะแก้แค้น
มาตกลงกัน
มาตกลงกัน ราโฐร
ไม่ล่ะ กาลี
ไม่ตกลงอะไรทั้งนั้น
มาตกลงกัน ราโฐร
พร้อมไหม สาวๆ
ไม่นะ พวกเธอ
ราโฐร มาตกลงกัน
พวกเธอ เดี๋ยวก่อน
มาตกลงกัน ราโฐร
ราโฐร มาตกลง…
ราโฐร
อย่าห่วงเลย
ทีนี้ก็จะหลับสบาย
ผมรักคุณ
ฉันรักคุณนะ วิกรม
(สำนักงานใหญ่ของหน่วยงาน)
เราหนุนหลังคุณมาตลอด แล้วคุณทำบ้าอะไร
นานเท่าไหร่ คุณนายัก ตอบด้วย
ผมตามอยู่
ครับคุณ
(หลายเดือนต่อมา)
คู่หู
มาแล้วๆ
ยินดีที่ได้พบครับ
ภารกิจต่อไป
ธนาคารเครดิตสวิสส์
พ่อคะ
กำลังไป
นายไปเถอะ
คนที่โรงงานได้เงินแล้ว
(โรงแรมศรีไส)
พ่อครับ
พักเหนื่อยมาพอแล้ว ต้องกลับไปทำงาน
ทำงาน
ทำงาน มาเร็ว
ทำแต่งาน ไม่สนุกเลย
จะทำให้หนุ่มหล่อกลายเป็นน่าเบื่อ
นี่
เพลงมา
คำบรรยายโดย รัฐธรรมนูญ แก้วงาม